นายคิดว่านายอยู่ที่ไหน
ฉันไม่รู้
นายล่ะ คิดว่านายอยู่ที่ไหน
นายคิดว่านายอยู่ที่ไหน
ฉันจะฆ่าแกน่ะสิ นั่นคือสิ่งที่ฉันคิด
นี่ ไอ้ประหลาด ไอ้ประหลาด!
ไม่นะ ไม่ๆๆๆ
บ้าเอ๊ย
คิดว่าแค่นั้นไหม
ไม่ ฉันไม่คิด
ไม่คิดอะไร
ฉันไม่คิดว่ามันเท่านั้น
พื้นเทคอนกรีต เดาว่าเราอยู่ในชั้นใต้ดิน
นายรู้ไหมว่าอยู่ในรถตู้นานแค่ไหน
สิบเก้า 20 นาที งั้นก็...
ยี่สิบสอง 24 กิโลเมตรมั้ง
นายมีอาชีพขับรถเหรอ
อาจจะ
ฉันจะรู้ได้ยังไง ว่านายไม่ใช่ส่วนหนึ่งในแผนนี้
แบบในหนังที่เขาขังตำรวจรวมกับนักโทษน่ะ
ให้ตาย แบบนั้นนั่นเอง
- อะไร - หนังไง
คนสองคนถูกมัดอยู่ในห้องกับเลื่อยไฟฟ้า
เป็นแบบนั้นแน่เลย
- มัดยังไง - นายไม่เคยดูเหรอ
ไม่เคย
นายโชคดี เพราะมันเป็นหนังโคตรงี่เง่า
โซ่
พวกเขาถูกมัดด้วยโซ่ แล้วคนหนึ่งหาทางแก้มัดออก
นั่นคือตอนที่เรื่องเริ่มลงเหว
- ฉันบอกเกรซว่ามันเป็นหนังงี่เง่า... - เกรซคือใคร
เมียเก่าฉัน เมียน่ะ
ฉันบอกเธอว่าไม่มีใครทำแบบนั้นหรอก
ทำอะไร
ตัดเท้าตัวเองด้วยเลื่อยไฟฟ้า
นายแน่ใจเรื่อง 22 กิโลเมตรหรือเปล่า
เพราะนี่อาจเป็นเรื่องวิปริตบ้าบอ แบบนั้นก็ได้
นายนับเวลา หรือว่านายรู้ระยะทางได้เอง
รู้ได้เองน่ะ ทำไมเหรอ
ฉันรู้ว่าเขาจับตัวฉันมาก่อน
เรื่องนั้นฉันแน่ใจ
แล้วเราขับมาประมาณครึ่งทางของนาย
ซึ่งก็คือ 11 กิโลเมตร
แล้วรออยู่พักใหญ่ๆ
ในที่สุด เขาก็ขนสิ่งที่ต้องเป็นนายแน่ เข้ามาในรถตู้
และเราขับมาที่นี่
นั่นคือ 22 บวก 11 เป็น 33...
นี่นายอยากคิดเลขทั้งที่เขาอาจเข้ามา พร้อมกับเลื่อยไฟฟ้างั้นเหรอ
เฮ้ ไง พวก
ไง พรรคพวก
เมื่อกี้ฉันไม่ได้ตั้งใจพูดแบบนั้น เรื่องฆ่านายน่ะ
บ้าชะมัด ฉันไม่เป็นแบบนั้น เราหายกันนะ
นายต้องรับคำขอโทษของผู้ชายนะ
เพราะถ้าผู้ชายขอโทษ นั่นเป็นเรื่องดีจริงไหม
เพราะฉันไม่ได้ตั้งใจนะ
อะไรวะ นายจะทำอะไร
ได้โปรด ไม่นะ ไม่เอาน่า แกจะทำอะไรวะ
อะไรวะ
อะไรวะพวก
นายจะทำอะไร นายจะทำอะไรวะ
อะไรวะ... ยอมแล้ว
ยอมแล้ว ยอมแล้ว
นายมองอยู่หรือเปล่า
บอกเจตนาของนายมาสิ ได้โปรด
เฮ้ย ทำไมนายทำแบบนั้นให้เขา ส่วนฉันถึงถูกโซ่คล้องคอ
ทำไมเขาไม่ถูกคล้อง นั่นแปลว่าอะไร
แล้วทำไมเขาไม่ถูกปิดปากหรืออะไรเลย
ไอ้บ้าเอ๊ย แกจะทำอะไร
นายกำลังจะแสดงโชว์อะไรสักอย่างเหรอ
พวกเราเหรอ
แกต้องบอกเรามาว่าแกกำลังทำอะไร ไม่งั้นสาบานได้เลย ฉันจะฆ่าแกซะ
ได้ยินไหม
เราจะถ่ายทอดสด
ในหก ห้า สี่
สาม สอง หนึ่ง...
13.11 น.
คำถาม - นี่ เราต้องการความช่วยเหลือ ส่งโดย โจ
ตอบ - ช่วยอะไร ส่งโดย ดี
นี่เพิ่งโผล่ขึ้นมา
เราคิดว่าเธอเป็นคนเดียว ที่สืบได้ว่านี่เป็นเรื่องจริงไหม...
กล้องถ่ายพร้อมกันหมด หรือว่าผลัดกัน
ผลัดกัน
มันทำงานเมื่อมีการเคลื่อนไหวและเสียง
แต่นายจะไม่มีทางรู้ว่า ตัวไหนกำลังถ่ายในนาทีนั้นๆ
ฉะนั้น หันหน้ามาทางกล้องหลักนี่
จะได้ไม่ทำให้ทุกคนที่ดูอยู่สับสน
เข้าใจไหม
"ทุกคน" เหรอ ใครบ้างล่ะ
- แนะนำตัวให้พวกเขาฟังสิ - ให้ใครล่ะ
พวกเขาจะต้องการรู้จักนาย ให้มากเท่าที่จะทำได้
มันจะช่วยนายในตอนท้าย
มันจะทำให้นายดูสมจริง
ฉันจะไม่พูดอะไรกับใครแม่งทั้งนั้น
นอกจากว่า ปล่อยฉันไปซะ
อยากรู้ว่าฉันจริงแค่ไหนเหรอ
ไปตายซะ ฉันพูดจริงนะโว้ย
นายว่าพูดไปแบบนั้นผิดไหม
นายว่าเขาจะทำอะไร
ฉันว่าอีกไม่นานเราก็รู้เอง
ไม่นะ ไม่
ไม่ แกจะทำอะไร
นายอยากให้ฉันพูดอะไร
นายเป็นใคร ทำอะไร ทำให้นายสมจริง
ฉันเกษียณแล้ว ฉันเคยมีอาชีพ
พูดกับพวกเขา ไม่ใช่ฉัน
ฉันเกษียณแล้ว ฉันเคย... ฉันเคยมีอาชีพ
อาชีพในทางกฎหมาย
ฉันอาศัยอยู่แถวชานเมือง
ฉันอยู่ตรงทางเข้าบ้านตัวเอง ตอนถูกลักพาตัว...
ฉันถูกลักพาตัวมา
ฉันไม่รู้ว่าพูดอะไรได้หรือพูดอะไรไม่ได้
ถ้าไม่รู้ว่าฉันถูกจับมาเพื่ออะไร
นายจะบรรยายเรื่องอะไรก็ได้
ฉันถูกลักพาตัวมา
ขณะกำลังขนของชำลงจากหลังรถ
ฉันกับภรรยาอยู่ในบ้านหลังนั้น มากว่า 30 ปี
เธอหรือเพื่อนบ้านสักคน ย่อมจะเห็นของชำที่ทางเข้าบ้าน
ฉันไม่รู้ว่านายทิ้งจดหมายเรียกค่าไถ่ ไว้หรือเปล่า
แต่ที่แน่ๆ จะมีคนโทรแจ้งตำรวจ...
หยุดเลย มันจะได้ผล ถ้านายพูดความจริงเท่านั้น
ฉันพูดอะไรที่ไม่จริงงั้นเหรอ
นาย
ไปตายซะ ไม่ๆๆ ได้โปรด ไม่
ฉันไม่ได้ตั้งใจ ฉันไม่เป็นแบบนั้น
ฉันไม่เป็นแบบนั้น
ฉันทำงานซ่อมบ้าน เชี่ยวชาญเรื่องหลังคา
พูดกับกล้อง บอกชื่อนายไป
ฉันชื่อรอน
ลูกฉันสองคนกำลังรอให้ฉันกลับบ้าน ไปกินมื้อค่ำ
และฉันไม่ได้ทำอะไรผิดนอกจาก
ขับเข้าไดรฟ์ทรู พับผ่าสิ
โกหก
อะไร นายหมายถึงเรื่องลานจอดรถเหรอ
โอเค ฉันกำลังจะไปไดรฟ์ทรู
แล้วฉันเข้าไปจอดที่ขอบลานจอดรถ
เพื่อตรวจดูล้อรถเหมือนที่ทำประจำ
แล้วพอฉันลงจากรถ ฉันถูกฟาดที่หัว
แล้วฉันก็อยู่ในกระสอบ แล้วรถเราก็ออกตัว
นี่มันเรื่องห่าเหวอะไร
ฉันยังไม่รู้ว่ามันมาจากไหน
คนที่กำลังถ่ายทอดคลิปนี้รู้วิธีทำเป็นอย่างดี
ถือไว้
ไม่ๆ ไม่ๆ ไม่ๆ
ฉันรู้ว่านี่มันเรื่องอะไร นี่มันเหมือนนักโทษตุรกี
และอย่างที่ฉันพูดไป ฉันมีลูกเล็กๆ สองคน ได้โปรด อย่าทำเหมือนนักโทษตุรกี
นาย อ่านสิ่งที่อยู่ในหน้าหนึ่ง
มีเหตุน้ำมันรั่วที่นอกชายฝั่งฟลอริดา
- นาย - อะไรนะ
หนังสือพิมพ์น่ะ
ฉันไม่มีนะ ข่าวน้ำมันรั่วน่ะ หาข่าวนั้นไม่เจอ
- นาย - มองต์เคลอร์
บริษัทวอลล์สตรีทถูกกล่าวหา ว่ารายงานเท็จต่อ กลต.
ฉันไม่มีข่าวนั้น แย่หรือเปล่าที่ฉันไม่มีข่าวนั้น
นายมีข่าวอะไร
สาวจากการประกวดความสามารถ กำลังจะแต่งงาน
นาย
ฆาตกรที่ฆ่าสาวจีเตอร์ ถูกประหารเมื่อเช้านี้
ใช่ ฉันมีข่าวนั้น ฉันมีข่าวนั้น
เขาลักพาตัวและฆ่าสาวคนนั้น ฉันมีข่าวนั้น
นาย
รถหมื่นคันถูกเรียกคืน
เพราะการผลิตเบรกมีข้อผิดพลาด
ฉันไม่มีข่าวนั้น ตายล่ะ
เอาละ
- "เอาละ" อะไร - ทีนี้เราเข้าใจกันหรือยัง
ฉันไม่เข้าใจ ฉันไม่เข้าใจเลย
นายต้องคิดให้ออก ว่าทำไมแต่ละคนถึงมาอยู่ที่นี่
และพวกนายเกี่ยวข้องกันยังไง
นายมีเวลาห้านาที
นายไม่ได้พูดจริงใช่ไหม
เพื่อพิสูจน์ว่าฉันเอาจริงแค่ไหน...
แกจะเอากรรไกรตัดกิ่งมาทำอะไร เอามันไปให้ไกลๆ ฉันเลยนะ
ฉันจะยัดมันลงคอแกซะ
ไม่นะ ไม่
นายจะต้องการใช้ผ้า
แกจะทำอะไร ไม่ ได้โปรด โอ้แม่เจ้า ได้โปรด ไม่นะ
ห้านาที
ผ้านั่นไว้สำหรับห้ามเลือด
มันไม่ได้ผล มันไม่ต่อกลับไป
ผ้านั่นไว้สำหรับห้ามเลือด
แบบนี้มันจะเชื่อมต่อกัน ถ้าฉันถือมันไว้แบบนี้
- และให้เวลามากพอ มันจะ... - รอน หยุด หยุด ฟังฉันนะ
อะไรนะ
เราต้องพยายามใจเย็น
ฉันไม่เคยเห็นอะไรสำเร็จเรียบร้อย ถ้าทำอย่างรีบร้อน
สิ่งที่เพิ่งเกิดขึ้นนั้นชั่วร้ายมาก
แต่ก็บอกเราได้มากว่า เรากำลังอยู่ในสถานการณ์แบบไหน
สิ่งที่เขาทำไม่ได้เกิดจากอารมณ์ชั่ววูบ
กรรไกรตัดกิ่ง ผ้าขนหนู
ทุกอย่างถูกเตรียมการไว้
เขาตั้งใจทำแบบนั้นตั้งแต่แรก
และเขาตั้งใจทำกับนาย
ไม่ใช่กับฉัน
ฉันนับกล้องได้สิบตัว เขาว่ามันถ่ายทอดสด
ว่ามันส่งภาพของเราในขณะนี้
เมื่อเขาสั่งให้เรามองไปที่กล้องหลัก
ดูเหมือนว่าเขากำลังคาดหวัง
ว่าจะมีคนดูเรามากมาย
พวกเขาอาจกำลังดูเราอยู่ก็ได้
- นาฬิกา - ฉันรู้ว่ามีนาฬิกา
เขาพูดว่าให้เวลาห้านาที ในการคิดหาความเชื่อมโยง
เขาจะทำอะไรเมื่อหมดเวลาห้านาที
นายไม่เข้าใจ
เพราะนายไม่ได้ดูหนังเรื่องนั้น
ฉันจะเริ่มก่อน
ฉันจะเล่าความจริงให้นายฟัง
และทุกคนที่ดูอยู่
และฉันสันนิษฐานว่า นั่นรวมถึงคนที่จับเรามาด้วย
เขาพูดถูก ก่อนหน้านี้ฉันไม่ได้พูดความจริงทั้งหมด
ภรรยาฉันไม่ได้อยู่บ้าน
เธอกับลูกสาวฉันออกไปเที่ยวเมื่อเช้านี้
ฉันขับรถไปส่งพวกเขาที่สนามบิน
แล้วฉันไปร้านขายของชำ
ฉันอยู่ที่ทางเข้าบ้าน กำลังขนของลงจากหลังรถ
เมื่อรถตู้สีขาวขับเข้ามา
คนขับ
ผู้ชายซึ่งเป็นคนจับเรามา ลงจากรถ
และเริ่มเดินมาทางฉัน
ฉันนึกว่าเขาหลงทาง
ฉันเลยวางของที่ถืออยู่ในมือลง
เพื่อที่ฉันจะได้คุยกับเขา
แล้วเขาเอาถุงวางเหนือหัวฉัน และปัดแว่นตาฉันหล่น
ฉันเห็นได้ว่าแว่นตาหล่นบนทางเท้า
ส้มหลายลูกกลิ้งไปทั่ว แล้วกลิ้งไปตามทางเข้าบ้าน
ฉันขยับตัวไม่ได้ เขามัดตัวฉันไว้แน่นหนา
แล้วเขาลากฉันขึ้นรถตู้
เมื่อเราเริ่มขับลงเขา ฉันก็เริ่มนับ
ทีนี้ตานาย
รอน นี่จะไม่ได้ผล...
เราต้องออกไปจากที่นี่
นายอยู่ในร้านอาหารไดรฟ์ทรู
หรือว่านายกำลังจะไปร้านอาหารไดรฟ์ทรู
ฉันมีลูกสาวเล็กๆ สองคน ที่ฉันต้องไปหาเดี๋ยวนี้
แต่นายหยุดรถและลงจากรถ เพื่อเช็กดูลมยางใช่ไหม
เดี๋ยวนี้
นายทำแบบนี้เป็นประจำทุกวันไหม
แค่เพราะฉันไม่ได้กินมื้อเช้า ฉันไม่ควรไปที่นั่นด้วยซ้ำ
หมายความว่ายังไง
ฉันไปร้านซูปส์ ชิคเกน วันจันทร์ อังคาร พุธ
วันพฤหัส... วันพฤหัสกับศุกร์ ฉันไปร้านสเต็ก เอ็น เชค
บ่ายโมงหรือบ่ายครึ่งอย่างช้าที่สุด ใครๆ ก็รู้ข้อนั้น
แต่นี่เป็นวันเสาร์
ใช่ ฉันต้องไปเจอคนคนหนึ่ง ที่ถนนโอลด์เชลทิงแฮม
เพื่อคุยเรื่องความเสียหาย ที่พายุพังบ้านเขา
ผู้ชายที่ถนนโอลด์เชลทิงแฮม
เป็นคนเดียวหรือเปล่า ที่รู้ว่านายกำลังจะไปที่นั่น
เขาตัดนิ้วฉัน
นายหยุดเติมน้ำมันก่อนไหม
นิ้วที่ฉันมีตั้งแต่เกิด
นิ้วที่ฉันมีมาตลอดชีวิต นิ้วที่แม่ฉันให้มา
ร้านไดรฟ์ทรูนั้นเป็นร้านแบบที่
มองเห็นจากถนนทางหลวงหรือเปล่า
นี่เราจะคุยเรื่องแฮมเบอร์เกอร์เหรอ
นายต้องตั้งใจ...
พวกนายคิดอะไรออกบ้าง
เราคิดออกว่านายเป็นพวก ชอบไม้ป่าเดียวกัน
รอน
คำตอบนั้นชัดเจน
นอกจากข่าวในหนังสือพิมพ์สองฉบับ ที่นายให้เราอ่าน
เรามีข่าวเดียวที่เหมือนกัน
แต่ระหว่างเราสองคน ไม่มีความเชื่อมโยงกันเลย
เห็นชัดว่า มีเจตนาแอบแฝงที่พาฉันมาที่นี่
ทุกอย่างเกี่ยวกับการลักพาตัวฉันมา ล้วนถูกเตรียมการ
ต้องศึกษามาก่อนล่วงหน้า
ตรงกันข้าม การลักพาตัวรอน ดูเหมือนเป็นการสุ่มเอาล้วนๆ
ไม่มีใคร แม้แต่ตัวเขาเอง รู้ล่วงหน้าว่าเขาจะอยู่ที่ไหน
ฉันจึงเชื่อว่าเขาถูกจับมา
เพียงเพราะเขาเป็นที่มองเห็นได้ จากถนนทางหลวง
ใช่ งั้นฉันมาทำอะไรที่นี่
เพื่อพิสูจน์ว่าเขาเต็มใจ จะลงมือทำกับฉันแค่ไหน
สังคมเรามีปัญหา
สิ่งที่เราพูดไม่มีค่าอะไรอีกต่อไป
ไม่มีความน่าเชื่อถือ
ถึงฉันพูดว่าจะจ่ายบิล มันก็ไม่สำคัญ
ผู้ให้กู้ก็ยังต้องเช็กเครดิตเพื่อพิสูจน์ว่า ฉันเคยจ่ายมาแล้ว
เพื่อพิสูจน์ว่าฉันจะ...
ฉันจะให้เงินนาย 22,500 เหรียญ เพื่อให้ปล่อยฉันไป
ไม่มีใครเชื่อคำพูดของเราอีกต่อไป ถ้าไม่มีหลักฐานแสดงความตั้งใจ
ฉะนั้นถ้าฉันพูดว่าฉันจะฆ่าใคร
ฉันก็ต้องพิสูจน์ว่าฉันเคยฆ่าคนมาแล้ว
หลักฐานแสดงความตั้งใจ
- นายต้องหยุดเดี๋ยวนี้ - ไม่ ฉันทำแบบนั้นไม่ได้จริงๆ
ฉันจะเชื่อคำพูดของนาย นั่นน่าจะเพียงพอแล้ว
ด้วยคำยืนยันเช่นนั้น หลักฐานแสดงความจริงใจอื่นๆ ก็ไม่จำเป็น
ก็จริง เว้นเสียแต่ว่าไม่ใช่พวกนาย ที่ฉันต้องโน้มน้าวให้เชื่อ พวกเขาต่างหาก
13.29 น.
ได้ยินว่าพวกเขาให้คุณเข้ากะวันนี้ นึกว่าล้อเล่นเสียอีก
ล้อผมเล่นไง
หรืออาจเพราะทุกคน ยังเมาค้างจากงานปาร์ตี้
คนทำงานนั่งโต๊ะที่เกษียณแล้ว จะก่อเรื่องในวันเสาร์ได้แค่ไหนกันเชียว
ผู้หมวดรอย! มีข้อความถึงคุณ
พวกเขาไม่ปล่อยให้เสียเวลาเลยนะ
แผนคือย้ายทุกอย่างออกจากตึก ก่อนถึงวันศุกร์
กองบัญชาการแห่งใหม่ พร้อมปฏิบัติการเต็มที่แล้ว
พวกเขาขอคุยกับเจ้าหน้าที่ในหน้าที่เหรอ
เปล่า คุณ ระบุชื่อคุณมา
ดาร์นลีย์ ปีที่แล้วเราตกลงกันแล้วไม่ใช่เหรอ
ห้ามแฮกระบบคอมพิวเตอร์ของเมืองแล้ว โดนใบสั่งหรือไม่...
ใช่ แต่นี่คนละเรื่อง
คุณไปทำอะไรมาล่ะคราวนี้
ฉันจะส่งลิงก์ไปให้ คลิกดู เดี๋ยวนี้
- ดาร์นลีย์... - คนหนึ่งในกลุ่มแชทของฉันส่งมา
เคยได้ยินชื่อร้านซูปส์ ชิคเกนไหม
มันอยู่ที่ทางหลวงเก้า
นั่นแปลว่า ไม่ว่านี่คืออะไร มันอาจเกิดขึ้นแถวนี้
- ได้หรือยัง กำลังดูอยู่หรือเปล่า - ให้ผมดูอะไร
นี่เป็นการถ่ายทอดสด และฉันค่อนข้างมั่นใจว่าเป็นของจริง
นายไม่อยากทำแบบนี้หรอก มันไม่จำเป็น
ประเด็นไม่ใช่ว่าอยากหรือไม่ แต่ประเด็นคือ มันจำเป็นหรือไม่
เราจำเป็นต้องให้เห็นถึงความจริงจัง ต่อกระบวนการที่จะตามมา
กระบวนการอะไร
ข้อความ ไม่มีการสัมภาษณ์
เวร
นี่ ผู้ชายที่น่ารังเกียจนั่นน่ะ
สลอสสันจะไม่ให้ฉันสัมภาษณ์
เขาจะไปช่องซีบีเอส
สมาชิกสภาจากเวสต์เวอร์จิเนีย ที่เหม็นเน่า
และเขาโกหกฉัน
โลกนี้มีแต่คนน่ารังเกียจ เคตลิน
- คนไหนล่ะ - คนที่เขต 53
เขาชื่อเอ็ดดี้
และใช่ เขาน่ารังเกียจมาก
แต่เราทำงานสำเร็จเพราะความน่ารังเกียจ เขาทุ่มเทให้ฉันมาก
โอเค เขาเพิ่งพูดว่าถ้าคุณไม่อยากได้
เขาจะส่งให้ช่องหกในอีกสี่นาที
ไอ้บ้าเอ๊ย
ขอบคุณ
คุณเห็นนี่หรือยัง ของจริงไหม http//645.987.097
นายก็รู้นี่มันมากเกินไป
นายรู้ได้ยังไง
ถ้าเราจะพูดแบบตรงไปตรงมาต่อกัน
และอีกไม่นาน เราจะต้อง พูดแบบตรงไปตรงมาต่อกัน...
เราต่างก็รู้ว่า นี่เป็นสิ่งจำเป็นอย่างยิ่ง
นี่จะทำให้มันสมจริง นี่จะทำให้พวกเขาติดตาม
นายไม่คิดว่าการตัดนิ้วของเขา มันจริงมากพออยู่แล้วเหรอ
สดเหรอ
ดูเหมือนสด เรามองไม่ออก
นายไม่ใช่คนคุม ไม่ใช่ในห้องนี้
หมายความว่ายังไง "ห้องนี้"
ฉันขอโทษ
นี่มันเรื่องอะไร ถามจริงๆ
ความยุติธรรม
ไม่
โอ้แม่เจ้า
- คุณพระช่วย - ให้ตายสิ
ทีนี้จะตั้งใจฟังฉันกันหรือยัง
เอาละ ฉันต้องการทุกคนทีว่าง ติดตามเรื่องนี้
ฉันต้องการรู้ทุกอย่างเกี่ยวกับการถ่ายทอด
และมันถ่ายทอดมานานแค่ไหน
- นั่นเป็นการถ่ายทอดสด - ไม่ เราพิสูจน์ไม่ได้
- มันดูเหมือนสด - ใช่ ทุกอย่างดูเหมือนสด
เราต้องการให้ช่างเทคนิคทุกคนที่เรามี มาที่นี่เดี๋ยวนี้
ได้ ฉันจะถือสายรอ
ท่านคะ เราควรเรียกผู้หมวดลูคัสมาไหม คนที่...
มีประสบการณ์ภาคสนามมากกว่านี้ใช่ไหม
แน่นอนว่าเราควร...
ผมไม่คิดว่าเราจะมีเวลามากพอ
งั้นในเมื่อทำแบบนั้นแล้ว ทีนี้ควรจะเกิดอะไรขึ้น
ฉันไม่เข้าใจ
ควรเกิดอะไรขึ้นกับฉัน รัฐกำหนดว่าต้องทำอะไร
ฉันไม่คิดว่าฉันมีคุณสมบัติที่พูดได้ว่า
ควรทำอะไรและไม่ควรทำอะไร
แน่นอน นายมีคุณสมบัติ
ประทานโทษ ว่าไงนะ
นายพูดมาแล้วว่าเคยมีอาชีพด้านกฎหมาย
อย่างน้อยที่สุด คนในอาชีพด้านกฎหมายย่อมรู้
กฎหมายของรัฐที่ตนอยู่
เข้าใจล่ะว่านายพูดว่าอะไร
งั้นนายก็ควรถูกจับกุม ถูกคุมขัง ถูกดำเนินคดี และถูกพิจารณาคดี
แล้วอะไร
- ถ้านายถูกตัดสินว่ามีความผิด... - "ถ้า" เหรอ
ถ้าฉันถูกตัดสินว่ามีความผิดเหรอ นายก็อยู่ตรงนี้
นายเห็นเหตุการณ์ทั้งหมด
กล้องเหล่านี้ตั้งไว้เพื่อเป็นพยาน
ถ้าคณะลูกขุนเห็นว่านายผิด
และแนะให้ลงโทษสูงสุด...
ในรัฐนี้ นายจะต้องชดใช้ ด้วยสิ่งล้ำค่าสูงสุด...
และนั่นคืออะไร
นายจะต้องชดใช้ด้วยชีวิต นายจะถูกตัดสินประหาร
เหมือนชายคนนั้นในหนังสือพิมพ์
ใช่ ถ้านายถูกตัดสินว่าผิดขั้นอุกฤษฎ์โทษ แต่นายอาจจะไม่ก็ได้
ไม่มีคดีไหนเหมือนกันทุกกระเบียด
แต่การลงโทษเหมือนกัน ไม่ว่าคดีเป็นอย่างไร
เพราะผู้บริสุทธิ์ถูกฆ่าตาย
ตรงไปตรงมา สำหรับฉันดูเหมือนนั่นคือประเด็นสำคัญ
ฉันไม่ค่อยเข้าใจว่านายกำลังจะพูดว่าอะไร
ฉันจับคนมา ฉันพาเขามาที่นี่ ฉันมัดเขา และฉันฆ่าเขา
เท่าที่เรารู้ เขาเป็นคนบริสุทธิ์ ที่ไม่เคยทำร้ายใคร
ฉะนั้น ไม่มีความเป็นไปได้อื่นๆ
เรากำลังพูดถึงโทษประหาร
ตรงนี้ ในหนังสือพิมพ์ทั้งสองฉบับ เป็นข่าวใหญ่
คดีจีเตอร์เหรอ
คดีจีเตอร์ อ่านสิ อ่านดังๆ ให้ทุกคนฟังทั้งหมด
"พอล วิลเลียม เกเจอร์
"ชายผู้ลักพาตัวและฆาตกรรม
"คลอดีน จีเตอร์วัย 14 ปีเมื่อหกปีก่อน
"ถูกประหารเมื่อเช้านี้ตอน 00.01 น.
"เป็นการประหารโดยการฉีดยาพิษ
"ที่เรือนจำซิกส์ริเวอร์สในไทรโบโร
"เป็นการบังคับใช้โทษประหาร ที่รวดเร็วที่สุด
"ในประวัติศาสตร์ของรัฐ"
ฉันว่าเรื่องราวมีมากกว่านั้นอีกเยอะ
"การอุทธรณ์ในนาทีสุดท้ายโดยเหล่าทนาย ของเกเจอร์ไม่ประสบผลสำเร็จ
"เกเจอร์ถูกตัดสินโทษฐานลักพาตัว และฆ่าจีเตอร์
"หลังจากการไล่จับตัวสองปี
"จีเตอร์หายตัวไปจากบ้าน เมื่อวันที่ 10 กุมภาพันธ์เมื่อหกปีก่อน"
ฉันไม่ได้เบื่อ
"ต่อมาค้นพบว่า
"คลอดีนถูกกักขังอยู่ในกรงที่สร้างขึ้น
"ไว้สำหรับขังกระต่าย ในบริเวณบ้านของเกเจอร์
"4.8 กิโลเมตรจากบ้านของจีเตอร์
"การค้นหาคลอดีน จีเตอร์ดำเนินไป โดยละเอียดและเต็มไปด้วยอารมณ์..."
ฉันรู้จักเขา
"...และได้รับความสนใจ จากสาธารณชนเป็นอย่างมาก
- "ในขณะที่ตำรวจท้องถิ่นและรัฐ..." - เราต่างก็รู้จักเขาใช่ไหม
"...ติดตามเบาะแสแล้วเบาะแสเล่า
"จนกระทั่งในที่สุดตำรวจ สามารถจับกุมเกเจอร์
"และโยงเขากับการตายของเด็กสาวนั้น"
ข่าวมีแค่นั้น ไม่มีอะไรเพิ่มเติม
อาจไม่ใช่ในหนังสือพิมพ์ แต่ความจริงยังมีอีกเยอะ
แต่ฉันอยากให้มั่นใจว่าฉันเข้าใจถูกต้อง
ถ้าศาลตัดสินถูกกับการสั่งลงโทษนั้น
และรัฐก็ถูกต้องในการบังคับใช้
โทษสูงสุดนั้น งั้นสิ่งตามมาก็คือ
อย่างที่ฉันกล่าวไว้ชัดเจน
ฉันควรถูกตัดสินประหารฐานฆ่ารอน เพื่อนรักของเราที่นอนอยู่ข้างนอก
ไม่ นายพูดเอาแน่อย่างนั้นไม่ได้
ฉันฉกตัวเขามาจากข้างถนน
ฉันลักพาตัวเขา ฉันฆ่าเขา...
แต่ยังมีเรื่องอื่นๆ
ภาวะจิตใจของผู้ถูกกล่าวหา ระดับสติปัญญา...
ฉันพาเขามาที่นี่ ฉันมัดเขา
และฉันทรมานเขา และฉันฆ่าเขาตามเหตุผลของฉันเอง
งั้นมันไม่แน่นอนตรงไหน
ไม่ นายจะต้องขึ้นศาลเพื่อพิจารณา
ทำไม
เพราะถ้าไม่มีการพิจารณาคดี ก็อาจไม่มีความยุติธรรม
นั่นเป็นเรื่องที่นายจะรู้ค่อนข้างมากสินะ
ใต้เท้า
คดีจีเตอร์
ผู้พิพากษาโอลิเวอร์ สเตรต ชายผู้พิจารณาคดีจีเตอร์
คนที่มีความผิดฐานพรากชีวิตผู้อื่น
ถ้าถูกตัดสิน คนที่มีความผิดผู้นั้น จะต้องถูกสั่งประหาร
นี่คือกฎที่เราเห็นตรงกันใช่ไหม
อย่าพูดว่าใช่นะ
ในรัฐนี้ ใช่
"ใช่" คำนั้นแปลว่า เราสามารถ บีบประเด็นแคบลงมาหน่อยจริงไหม
คาร์ลโทรมาหาคุณ
บอกคาร์ลว่าเราต้องควบคุมการตัดต่อเอง
ใช่ แต่เขาไม่อยากถ่ายทอดสดเลย
กะแล้วเชียว เราถึงเป็นอันดับสี่ไง
คาร์ล
ฉันจะบอกให้นะ ท่านผู้พิพากษา ว่าถ้าเป็นเช่นนั้น
สถานการณ์เห็นท่าจะไม่ดีสำหรับนาย
เพราะแน่นอนว่าขณะที่ฉันยิงรอน ผู้บริสุทธิ์ที่น่าสงสาร
นายเองก็ผิดฐานพรากชีวิตคนบริสุทธิ์
คนคนนั้นคือใคร
นายเพิ่งอ่านบทความไป
คดีจีเตอร์ พอล วิลเลียม เกเจอร์
ฉันสามารถพิสูจน์ว่า นายเต็มใจและรู้ตัวขณะที่สั่งให้เขา
ชายผู้บริสุทธิ์ ถูกประหาร
และฉันพร้อมจะพิจารณาคดีนั้นที่นี่
เดี๋ยวนี้ ต่อหน้าผู้พิพากษานี้
และต่อหน้าคณะลูกขุนนี้
ฉันไม่เข้าใจ
นายเข้าใจอยู่แล้ว พวกเขาอยู่ที่นี่ พวกเขาอยู่ทุกที่
และฉันรับรองนะ ท่านผู้พิพากษา
วงล้อแห่งความยุติธรรมเหล่านี้ จะพลิกอย่างรวดเร็ว
เดี๋ยวนี้ คาร์ล เดี๋ยวนี้
เพราะพวกนั้นจะชิงตัดหน้าเราน่ะสิ และเราไม่ควรถูกตัดหน้า
สำหรับคนที่เพิ่งเข้ามาดู
ผมจะทำการพิจารณาคดี เพื่อตัดสินชีวิตของท่านผู้พิพากษา
และไม่ว่าคุณจะตัดสินว่ายังไง ผมก็จะทำตาม
แต่ขอให้เข้าใจชัดเจนว่า
เราจะตัดสินตามกฎหมายของรัฐนี้
กฎของท่านผู้พิพากษา
นั่นแปลว่าถ้าคำตัดสินออกมาว่าผิด เขาก็จะถูกประหาร
ที่นี่
เริ่มการพิจารณาคดี
13.45 น.
แยกย้ายกันไปค้นหา
เริ่มค้นว่าเรารู้อะไรบ้างเกี่ยวกับสเตรต
ไม่ใช่สิ่งที่เราคิดว่าเรารู้
สวัสดีค่ะ
ฮาร์เปอร์ แกรนต์พร้อมกับรายงานพิเศษ ยูเอสซีเอ็น นี่คือสิ่งที่เราทราบ...
พระเจ้าช่วยเราด้วย
ท่านผู้พิพากษาซึ่งพิจารณาคดีการลักพาตัว และฆาตกรรมคลอดีน จีเตอร์
ปรากฏว่าถูกลักพาตัว
และตอนนี้ถูกขังในสถานที่ที่ไม่ถูกเปิดเผย
ทว่าการลักพาตัวนี้กำลังถูกถ่ายทอดสด ทั่วโซเชียลมีเดีย
เพื่อให้เข้าใจเรื่องราวต่างๆ ขอเชิญจีน เทรบลิส จีนคะ
ฮาร์เปอร์ ยังอาจเร็วไปที่จะพูด
แต่ดูเหมือนว่าสิ่งที่เกิดขึ้นตอนนี้คือ...
ข้อกังขาบางอย่างเกี่ยวกับวิธี ที่ผู้พิพากษาโอลิเวอร์ สเตรต
พิจารณาคดีจีเตอร์ กำลังย้อนกลับมาเข้าตัวใช่ไหม
คุณจะมองแบบนั้นก็ได้
คุณเคยได้ยินใครกังขา วิธีที่ผู้พิพากษาสเตรตจัดการคดีนั้นไหม
ตอนนี้มีแน่
อย่างน้อยที่สุด เรารู้ว่า มีคนหนึ่งในสาธารณชน
ได้ตัดสินใจตั้งคำถามต่อการพิจารณาคดีนั้น
และบางทีแม้แต่กับคำตัดสินนั้นด้วย
ดาร์นลีย์พูดถึงการเช็กเครดิต และบิลที่เกินกำหนด
นั่นอาจมีเบาะแสอะไรก็ได้
พวกเขาขุดของพวกนี้มาจากไหนเนี่ย
- นี่ใคร - ทีมไอที
- ล้อเล่นใช่ไหมเนี่ย - พวกเขาทำงานที่ตึกหลังใหม่
คุณบอกอะไรได้บ้าง
เราแกะรอยการถ่ายทอดสด ไปยังส่วนต่อประสานโซเชียลมีเดียไม่ได้
ทำไมไม่ได้ เขาใช้เซิร์ฟเวอร์หรืออะไรนั่น ของพวกเขาไม่ใช่เหรอ
นึกภาพว่ามันเป็นโทรศัพท์ ที่ถูกโอนสาย 15 ครั้ง
- งั้นเขาก็ฉลาดสินะ - ประมาณนั้น
พวกนั้นกันเขาออกไปไม่ได้เหรอ
พวกเขาปิดกั้นทั้งหมดได้แน่นอน
แต่ไม่มีอะไรรับประกัน
ว่าเขาจะไม่ไปโผล่ที่อื่น
ใช่ มันเป็นความคิดที่ไม่เข้าท่าอยู่ดี
และเราจะสูญเสียวิธีเดียว ที่จะรู้ว่าเขากำลังจะทำอะไร
เราจำกัดการเข้าถึงของคนอื่น หรือคุณเรียกว่าไงก็ช่างได้ไหม
เป็นไปได้
- เขาจะรู้ไหมว่าเราทำแบบนั้น - น่าจะรู้
ทำไมคุณถึงแน่ใจนัก
เขาแฮกเข้าไปในเว็บไซต์ ที่มีการควบคุมมากที่สุดของโลก
ปลอมสัญญาณถ่ายทอดสดโดยไม่ทิ้งร่องรอย สักนิด และกวนสัญญาณหกครั้ง...
ผมเดาว่าเขาฉลาดพอที่จะติดตามดู ว่ากำลังเกิดอะไรขึ้นจากที่ที่เขาอยู่
โอเค ขอบคุณ
เอาละ ท่านผู้พิพากษา อาศัยอยู่ในแอสเพียนเคาน์ตี
32 กิโลเมตรนอกซิตี้เซนเตอร์
รถตำรวจสองคันอยู่ที่นั่นแล้ว
พวกเขาเจอรถวอลโว่เปิดทิ้งไว้
และของชำกระจายบนทางเข้าบ้าน
แต่เราไม่รู้ว่าเกิดขึ้นเมื่อไหร่
เรากำลังเช็กกล้องวงจรปิดทุกตัวและ...
- เช็กใบเสร็จ - อะไรนะ
ในถุงใดถุงหนึ่งบนทางเข้าบ้าน
มันจะบอกเราว่าร้านไหนและซื้อเมื่อไหร่
ถ้าไม่มีใบเสร็จ เช็กถุงหรือป้ายราคา
เพื่อดูว่าร้านไหน ไปร้านที่ใกล้ที่สุด
และขอเวลาที่ซื้อของจากผู้จัดการ
ใบเสร็จจะบอกเราได้ว่า ผู้พิพากษาอยู่ที่ไหน
ถ้าผู้พิพากษาซื้อของชำตอนสิบโมง คลิปนี้ถ่ายทอดตอน...
- 13.11 น. - 13.11 น.
และคนขับได้แค่ 104 กิโลเมตรต่อชั่วโมง
โดยไม่เป็นที่ผิดสังเกต
งั้นห้องที่พวกเขาอยู่ไม่เกิน
รัศมี 160 กิโลเมตร จากบ้านของผู้พิพากษา
ถ้าเราเผื่อเวลาจัดห้อง
และรับผู้ถูกลักพาตัวอีกคน
มันก็อาจจะใกล้กว่านั้นด้วยซ้ำ
คุณได้ข้อมูลอะไรบ้างเกี่ยวกับอีกคน
เราย้อนคลิปไปดูตอนต้น
และเราพบว่าเป็นคนท้องถิ่น รอน ไพรซ์
เขาเป็นเจ้าของและดำเนินกิจการ ไพรซด์ทูพลีซ... นั่นสะกดด้วย "ซ"
เขามีอดีตภรรยาซึ่งยังเป็นคนรับจ่ายงาน
เธอบอกว่างานแรกของเขาเช้านี้ คือออกไปแถวเชลทิงแฮม
งั้นถ้าหมอนี่ลักพาตัวคุณไพรซ์ หลังผู้พิพากษา
ก็แปลว่า สถานที่นี้อยู่ใกล้มาก
เห็นได้ชัดเจนมากว่า
นายได้คิดแผนนี้ไว้โดยละเอียด และชาญฉลาด...
อย่ามาดูถูกกัน
แต่นายได้ทำข้อผิดพลาดขั้นพื้นฐาน
ในเรื่องของกระบวนการศาล
นายพูดว่าจะทำการพิจารณาคดี
นายทำไม่ได้ การพิจารณาคดีคือ...
"การไต่สวนหลักฐาน และกฎหมายที่เกี่ยวข้อง
"โดยตุลาการที่มีความสามารถ ในการพิจารณา
"เรื่องต่างๆ ที่เกี่ยวกับข้อหา และคำกล่าวอ้างนั้นๆ"
เอาละ เอาละ เอาละ
มาดูเรื่อง "กฎหมายที่เกี่ยวข้อง ในตุลาการที่มีความสามารถ..."
แต่เราไม่ต้องดู
เพราะเรารู้อยู่แล้วว่า เรากำลังพูดถึงกฎหมายอะไร
การฆาตกรรมที่ไตร่ตรองไว้ก่อน
ส่วนเรื่องตุลาการที่มีความสามารถ
ฉันก็เลือกคณะลูกขุน จากคนกลุ่มเดียวกันที่นายเลือก
สิ่งที่บ่งชี้การพิจารณาคดีก็คือกฎต่างๆ
เราจะมีกฎเหล่านั้น และเราจะไม่ใช้อารมณ์
นั่นทำให้นี่เป็นการพิจารณาคดี
แต่เราจะมีบางสิ่ง ที่ห้องพิจารณาคดีของนายไม่มี
หรือมีไม่บ่อยนัก
อะไรล่ะ
ความยุติธรรม
ฉันจะเป็นอัยการ ส่วนนายจะแก้ต่างให้ตัวเอง
คนข้างนอกจะเป็นผู้พิพากษาและคณะลูกขุน
ผู้พิพากษาจะต้องพูดในการพิจารณาคดี
ผู้พิพากษานี้จะพูดแน่
0% - คัดค้าน - 0% - เห็นชอบ จำนวนผู้ออกเสียง: 0%
เอาล่ะสิ
นับจากวินาทีที่คลอดีน จีเตอร์ถูกลักพาตัว เธอก็เป็นข่าวหน้าหนึ่ง
เด็กสาวอายุ 14 ปี เรียนได้เกรดเอทุกวิชา
ที่มีหมาเทอร์เรียร์ตัวเล็กๆ ชื่อ บราวนี่
ถูกพรากไปจากโลกของเธอ ระหว่างทางจากบ้านไปโรงเรียน
ทุกคนเกาะติดข่าว
สาธารณชน ตำรวจ คนที่จะมาเป็นผู้พิพากษา ทุกคนเลย
เราต่างเคยเห็นคุณโซลส์จา ยายของเธอ ออกทีวีทุกคืน
รวมถึงลูกพี่ลูกน้องของเธอที่เป็นโฆษก ของครอบครัว เบอร์ตินาด โซลส์จา
พวกเขากลายเป็นส่วนหนึ่งของห้องนั่งเล่น ส่วนหนึ่งของข่าวเรา ความจริง
ดังนั้น การดำเนินคดีนี้จะโต้แย้งว่า
คำตัดสินในคดีจีเตอร์นั้นถูกปั้นแต่งขึ้นมา
แทนที่จะเป็นคำตัดสินที่ได้ในห้องพิจารณาคดี
ไม่ได้มาจากเจตนามุ่งร้าย แต่มาจาก ความโกรธแค้นและความปรารถนาแท้จริง
ความปรารถนาที่จะเห็นใครสักคน ชดใช้การตายของคลอดีนน้อย
แต่การดำเนินคดีนี้จะพิสูจน์ว่า
มีการเร่งไปสู่การประหารนักโทษ อันเป็นผลจากความปรารถนาดังกล่าว
การเร่งเกิดขึ้น ด้วยความไร้สมรรถภาพของตำรวจ
และการตัดขั้นตอนทางศาล
เหล่าผู้รับใช้ประชาชนทรยศต่อหน้าที่ตน
ชายผู้บริสุทธิ์คนหนึ่งจึงถูกจับประหาร
ไม่ว่ารัฐคิดว่าพอล วิลเลียม เกเจอร์
ผิดหรือไม่นั้นไม่ใช่ประเด็น
มันสำคัญไหมถ้าผมคิดว่า รอน คนทำหลังคา
มีความผิดทางอาชญากรรมบางอย่าง ถ้าต่อมาค้นพบว่าเขาไม่ผิด
ไม่สำคัญอยู่แล้ว
สิ่งสำคัญคือ ผมฆ่าเขา และผมไม่มีสิทธิ์ฆ่าเขา
รัฐได้ฆ่าพอล วิลเลียม เกเจอร์ และพวกเขาไม่มีสิทธิ์ฆ่าเขา
การพิจารณาคดีนี้จะพิสูจน์อย่างชัดเจน
โดยชี้ให้เห็นว่า การจับกุมตัวและการ พิจารณาคดีเขาเป็นกลไกระบบยุติธรรม
ที่อหังการ วิบัติ และกระหายเลือด
วิธีการไม่ใช่แบบนี้
- นี่กำลังพูดในฐานะจำเลยหรือเปล่า - เปล่า
นายพูดได้เฉพาะเมื่อพูดในฐานะจำเลย
ฉันพูดได้เฉพาะในฐานะตัวฉันเอง ฉันพูดในฐานะจำเลยไม่ได้...
นายไม่มีสิทธิ์มีเสียง
นอกจากในฐานะจำเลยที่พูดกับศาล
...เพราะอย่างที่ฉันพูดไป นี่ไม่ใช่ศาล
เชื่อเถอะเมื่อฉันพูดว่า
นายสามารถศึกษาพจนานุกรมมาอย่างดี
และเลียนแบบวิธีที่ทนายพูดได้ยอดเยี่ยม
แต่นั่นไม่ได้แปลว่านายเข้าใจกฎหมาย
นี่กำลังพูดว่าฉันไม่เข้าใจกฎหมายเหรอ
ฉันกำลังพูดว่านายไม่เข้าใจกฎหมาย
ตัวอย่างที่หนึ่งในการดำเนินคดี
ความผิดพลาดของผู้พิพากษา การสันนิษฐานโดยไม่มีข้ออ้างอิง
การตัดสินที่ไม่มีข้อสนับสนุน
วิธีการปฏิบัติของชายที่สวมเสื้อคลุมสีดำ ในการตัดสินทันควัน
นี่ไม่ใช่กฎหมายแบบฉัน
ใช่สิ นี่แหละกฎหมายแบบนาย
และนี่ไม่ใช่ห้องพิจารณาคดีแบบฉัน
ใช่สิ นี่แหละห้องพิจารณาคดีแบบนาย
คดีจีเตอร์เป็นคดีที่มีโทษถึงประหาร
มีผู้พิพากษาก็จริง
แต่คำตัดสินได้มาจากคณะลูกขุน
และพวกเขาเสนอแนะการลงโทษ
บทบาทของผู้พิพากษานั้นถูกจำกัดมาก
ฉันคาดว่านายรู้ข้อนั้น
แต่มีอย่างอื่นอีกในที่นี้ที่ฉันกังวล
ไม่ต้องสงสัยว่านายจะบอกให้พวกเรารู้
ฉันไม่คิดว่านายมีสิทธิ์ที่จะพิจารณาคดีนี้
ไม่ว่าในสถานการณ์แบบไหน
มีใครในนี้เป็นทนายไหม
ทนายคดีอาญา
ฉันค่ะ
เขาหมายความว่ายังไง
ฉันเชื่อว่ามีปัญหาที่ชัดเจน ในเรื่องผลประโยชน์ที่ขัดแย้ง
และถ้าเป็นเช่นนั้นแล้ว
เราก็เริ่มดำเนินการไม่ได้ด้วยซ้ำ
จนกว่าฉันจะถามนายจนแน่ใจ ว่าฉันคิดถูกหรือไม่
แต่มันไม่ใช่แบบนั้นน่ะสิ
ฉันว่าใช่นะ
ถ้าฉันสงสัยว่ามีผลประโยชน์ที่ขัดแย้ง ฉันก็ค้านได้
และฉันขอคัดค้าน
ฉันคัดค้านคำคัดค้านของแก!
แล้วยังไงล่ะทีนี้
งั้นเราก็สั่งให้คำค้านตกไป
ให้ตายสิ
เหตุการณ์พลิกผันอย่างน่าประหลาดใจ ฮาร์เปอร์
แต่ตามที่ตัวเลขบอกเรา
ขณะนี้เห็นชัดว่าคนกำลังโหวตสนับสนุน
การคัดค้านของท่านผู้พิพากษา และปฏิเสธการค้าน
ของชายผู้จับตัวเขาเป็นประกัน
ผลโหวตเป็นยังไง ว่าไง
เราไม่เคยเจออะไรแบบนี้มาก่อนจริงๆ
- คำคัดค้านของฉันถูกปฏิเสธ - เอาละถ้างั้น
ดูเหมือนว่าเสียงของประชาชน...
ด้วยคะแนนโหวต 47,239 ต่อ 19,640
มีคนเกือบ 70,000 คนมาเข้าร่วมแล้ว
กว่าสิบเปอร์เซ็นต์ของคนดู
กำลังมีส่วนร่วมและโหวต
นั่นดูเป็นจำนวนมหาศาล
และคิดว่ามีแต่จะเพิ่มขึ้น
โอ้แม่เจ้า
สโตกลี่
นั่งลง
เขาชื่ออะไร
นักสืบที่ดูแลคดีจีเตอร์
- สเตปโท - คุณรู้จักเขาไหม
ฉันเคยเป็นผู้ใต้บังคับบัญชา ในหน่วยเขาอยู่พักหนึ่ง
- ไม่ใช่ในคดีจีเตอร์... - โทรหาเขา
- ทำไมคะ - ถ้าหมอนี่พูดมีประเด็นล่ะ
เกี่ยวกับผู้พิพากษาน่ะ
ฉันเชื่อว่าคำถามในตอนนี้ก็คือ
นายจะปฏิบัติตามคำสั่งจากบัลลังก์หรือไม่
งั้นนายยอมรับแล้วใช่ไหม ว่านี่คือห้องพิจารณาคดี
ก็ถ้านายใช้คำว่า "ปฏิบัติตาม" และ "บัลลังก์"...
ไม่ นี่ไม่ใช่ห้องพิจารณาคดี
แต่ถ้านายปฏิบัติตามคำพิพากษา
ก็แสดงให้เห็นว่า นายจะดำเนินการอย่างไร
นายจะปฏิบัติต่อการพิพากษา ของตัวเองอย่างไร
และนั่นอาจทำให้มันเป็นห้องพิจารณาคดี
นายพูดว่ามีคนดู 70,000 คนตอนนี้ใช่ไหม
และเพิ่มขึ้นทุกวินาทีเหรอ
สำหรับฉัน ดูเหมือนว่า
อะไรก็ตามที่นายพยายามพิสูจน์ จะต้องเสี่ยง
ถ้านายไม่ทำตามกฎของตัวเอง
- ว่าไปสิ - ว่าไงนะ
ฉันคัดค้าน คำค้านของฉันตกไป งั้นก็เชิญนายพูดต่อ
นายพูดว่า "ผลประโยชน์ที่ขัดแย้ง" ผลประโยชน์ขัดแย้งอะไร
นายพูดกับกล้องนั้น
และพูดได้ฉะฉานดีมาก
เด็กสาวคนนั้นมาจากชนกลุ่มน้อย
ชื่อพวกเขาบางชื่อออกเสียงยากมาก
แต่นายพูดออกมาโดยง่ายดาย
แล้วก็มีปัญหาเรื่องชื่อของหมาตัวนั้น
ข่าวทุกแหล่งเอ่ยถึงหมาตัวนั้น
- แล้วชื่อล่ะ - และชื่อหมาตัวนั้น
แต่ไม่เอ่ยว่าพันธุ์อะไร ฉันรู้ข้อนั้น
เพราะนั่นเป็นวิธีการรั้งข้อมูล
ของตำรวจเพื่อระบุตัวผู้ต้องสงสัย
ดูเหมือนว่านายรู้จักครอบครัวจีเตอร์ เป็นอย่างดี
นายรู้จักใช่ไหม นายเป็นใคร
ฉันเป็นลุงของเธอ
15.03 น.
นี่คือรายงานข่าวด่วนยูเอสซีเอ็น
ข่าวด่วน ยูเอสซีเอ็น
ข่าวอัปเดตพิเศษยูเอสซีเอ็น
ผู้ชายคนนั้นเป็นลุงของเธอ
นั่นคือเรื่องราวตามคำพูดของบุคคล
ที่จับตัวผู้พิพากษาโอลิเวอร์ สเตรต เป็นตัวประกัน ณ สถานที่ที่ไม่เปิดเผย
เพื่อพยายามดำเนินสิ่งที่ดูเหมือน
การจำลองการพิจารณาคดี โดยโซเชียลมีเดีย
ผู้ที่จะมาช่วยเราเข้าใจรายละเอียดต่างๆ คือนักวิเคราะห์ของเรา จอช ฮาร์คริดจ์
สิ่งที่เรารู้แล้วตอนนี้ก็คือ ชายที่จับผู้พิพากษาสเตรตเป็นตัวประกัน
ดูเหมือนมีเป้าประสงค์ที่เจาะจงมาก
และนั่นอาจอธิบายว่า ทำไมเขาถึงลงมือตั้งแต่แรก
นี่เป็นความอาฆาตอะไรบางอย่างเหรอ
ปัญหาอยู่ตรงแหละ ฮาร์เปอร์
เราไม่รู้
สิ่งที่เรารู้แน่ๆ คือ เมื่อเช้าเราเห็น การประหารพอล วิลเลียม เกเจอร์
ฆาตกรฆ่าคลอดีน
ทีนี้ ถ้ามีเป้าประสงค์ว่า การพิจารณาคดีนั้นทำโดยไม่ชอบธรรม...
ก็เป็นไปได้ว่าครอบครัวนี้แอบสงสัย
ในคำตัดสินเกเจอร์มาตลอด
ผมว่าเราพูดแบบนั้นไม่ได้
จอช ทีนี้บอกฉันสิว่า นี่ทำให้เรากลับไป
ตั้งคำถามเกี่ยวกับ การตัดสินคดีนี้ของผู้พิพากษาสเตรตไหม
เป็นไปได้
นายไม่มีสิทธิ์พิจารณาคดีนี้
ผู้พิพากษาที่มีเหตุผลจะบอกนาย...
ไม่ เราไม่ต้องเดาว่าผู้พิพากษาที่มีเหตุผล จะพูดอะไร
เพราะเรามีผู้พิพากษาอยู่แล้ว
และฉันไม่คิดว่าผู้พิพากษาจะพูดว่า
ความสัมพันธ์ของฉันกับคลอดีน ทำให้ฉันไม่มีสิทธิ์
ในการพิจารณาคดีนี้
เพราะคดีในตอนนี้ ไม่เกี่ยวกับการลักพาตัวคลอดีน
แต่เกี่ยวกับนาย ที่ตัดสินประหารชายบริสุทธิ์
นั่นคือคดีที่พิจารณากันอยู่นี้
ฉะนั้น ฉันว่าให้ผู้พิพากษาตัดสินดีกว่า
นั่นฟังไม่ขึ้นไม่ว่าที่ไหน
จะฟังขึ้นที่นี่
ล้อมบ้านแค่นั้นไม่พอ
ต้องมีคนไปคุยกับครอบครัว
ผมถึงได้พูดว่าคนที่เป็นลูกพี่ลูกน้อง
งั้นให้ผมคุยกับเขาหน่อย
เขาชื่ออะไรนะ
เบอร์ตินาดใช่ไหม
- งั้นปัญหาอยู่ตรงไหน... - ผู้หมวดรอยใช่ไหม
หวัดดี ผมลีโอนาร์ด สเตปโท
ผมเป็นคนดูแลการสืบสวนคดีจีเตอร์
ดูเหมือนคุณกำลังตกที่นั่งลำบากสินะ
กำลังฝันร้ายเลยล่ะ นักสืบ
ผมมาเพื่อช่วยคุณเต็มที่
เอาละ เริ่มจากว่ามีข้อมูล
เกี่ยวกับครอบครัวจีเตอร์ที่คุณจำเป็นต้องรู้
เอาน่า ต้องมีในนั้นสิ
เวรล่ะ
เดอะ ไทรบูนัล
ลุงน่ะ เขาตายแล้ว
ว่าไงนะ
รถของเขาลื่นลงไป ในสะพานรถไฟทรีมอนต์
ฉะนั้นไม่ว่าไอ้บ้านี่ อ้างว่าเขาต้องการอะไร
มันไม่ใช่เพราะ เขาเป็นลุงของคลอดีน จีเตอร์
และดูเหมือนคำค้านตกไปอีกครั้ง
คำค้านของนายถูกปฏิเสธ
ในคดีนี้ คำโต้แย้ง...
ฉันต้องการรู้เหตุผลของผู้พิพากษา
นายมักให้เหตุผลเวลานั่งบัลลังก์เหรอ
นายยอมรับการตัดสินของผู้พิพากษา ไปแล้วครั้งหนึ่ง
ก็แปลว่านายยอมรับ อำนาจของผู้พิพากษาในศาลนี้
ขอบอกให้เข้าใจชัดๆ
คนที่สืบสวนและพิจารณาคดีจีเตอร์
จำเป็นและต้องการตัวคนโรคจิต ที่โดดเดี่ยวและคลุ้มคลั่ง
และพวกเขาต้องได้ใครสักคน ด้วยเหตุผลง่ายมาก
คืองี้ การฆ่าผู้เยาว์เป็นอาชญากรรม ที่เลวร้ายที่สุดที่เราจะคิดได้
ในการทำความเข้าใจ กับเรื่องเลวร้ายนี้ในหัวของเรา
เราจำเป็น เราต้องได้ตัว
และเราต้องฆ่า
คนโรคจิตที่โดดเดี่ยวและคลุ้มคลั่ง
ใครก็ตามที่ไม่รู้สึกถึงความอยากนั้น ก็ไม่ใช่มนุษย์
และมันปรากฏอยู่ทั่วไปในคดีนี้
พวกทนาย พวกตำรวจ
และที่สำคัญที่สุด ระบบความยุติธรรม
การตัดสินใจทุกอย่างของพวกเขา ขึ้นอยู่กับมนุษยธรรม
และลักษณะการจัดระบบห่วยแตกนี้
ทำให้พวกเขาสามารถนำผล ของข้อสรุปแบบมนุษย์ที่มีจุดบกพร่อง
รวมกับอำนาจที่พวกเขาไม่ควรมี
อำนาจในการให้และเอาชีวิต
นายมีอะไรจะพูดงั้นเหรอ
นั่นคือสิ่งที่เรากำลังพูดถึงในที่นี้เหรอ
ความสมเหตุสมผลของโทษประหารเนี่ยนะ
ฉันขอโทษ
แต่ไม่รู้ยังไง
ฉันนึกว่านี่
จะเกี่ยวกับสิ่งที่แหวกแนวและมีสาระสำคัญ
มองไปรอบๆ สิ ผู้พิพากษา
ฉันดูไม่เหมือนคนที่มีความคิดแหวกแนว และมีสาระสำคัญเหรอ
นี่เกี่ยวกับความยุติธรรม
ทีนี้ฉันจะถามนาย เกี่ยวกับการทำงานของตำรวจในคดีนี้
เกรงว่าฉันช่วยนายไม่ได้ ฉันไม่ใช่ตำรวจ
ถ้างั้นฉันจะถามนายว่านายคิดยังไง
กับการทำงานของตำรวจในคดีนี้
นายว่ามันละเอียดไหม
ถึงมาตรฐานที่เราคาดหวังจากตำรวจไหม
แน่นอน
ไม่เช่นนั้นมันคงไม่มาถึงขั้นการพิจารณาคดี
มาตรฐานเหล่านั้นคืออะไร
จริงไม่ใช่เหรอว่าคดีอาชญากรรมต่างๆ ที่ร้ายแรงที่สุด ในประเทศนี้ไขไม่ออก
ที่ว่า "ไขไม่ออก" นายหมายถึง...
ฉันหมายถึงไม่ใช่ในเรื่องเล่าตอแหล ในนิยายถูกๆ
ในรายการทีวีเก๊ๆ
จริงไม่ใช่เหรอว่าคดีส่วนใหญ่
ที่ตำรวจจริงๆ สืบสวนในประเทศนี้
พวกเขาไม่สามารถและไม่ยอมไขคดี
จริงไม่ใช่เหรอว่า มีเพียง 18% ของคดีอาชญกรรมที่ไม่ร้ายแรง
ในประเทศนี้ถูกไขได้ 18 เปอร์เซ็นต์
ไอ้สารเลว
แล้วก็จริงไม่ใช่เหรอ
ว่ากว่า 50%
ของคดีอาชญากรรมรุนแรงไขไม่ออก และเกือบสามส่วน
- ของฆาตกรรมทั้งหมดไขไม่ออก... - นั่นไม่เกี่ยวกับ...
ให้ตาย การฆาตกรรมที่สะเทือนขวัญที่สุด ในประวัติศาสตร์ของประเทศนี้
การลอบสังหารประธานาธิบดีอเมริกัน ที่นั่งอยู่
ขณะคนทั้งประเทศมองอยู่ยังไขไม่ได้เลย
ฆาตกรโซดิแอก ทารกลินด์เบิร์ก
จอนเบเนต์ แรมซีย์ ฆาตกรแขวนคอที่บอสตัน
และรายอื่นๆ
งั้นก็จริงใช่ไหม ที่จะพูดว่า
โดยมาตรฐานแล้ว ตำรวจไม่สามารถ ไขคดีส่วนใหญ่ในประเทศนี้
คดีจีเตอร์มีหลักฐานชัดเจน
ไม่มีใครในโลกนี้พิสูจน์เป็นอย่างอื่นไปได้
บอกได้ไหมว่าฉันกำลังให้ดูอะไร
'ครอบครัวคลอดีนไม่สิ้นหวัง' รุดไล่ล่าตามหาสาวหาย
คลอดีนถูกขัง ในกรงกระต่ายที่ทำขึ้นเอง
นายไม่ต้องให้ฉันบอก มันชัดเจนอยู่แล้ว
ตอบคำถามมา
มันเป็นบทความตัดจากหนังสือพิมพ์
บทความที่เกี่ยวข้องกับคดีจีเตอร์
นายคุ้นเคยกับข่าวพวกนี้ใช่ไหม
บางบทความ ใช่
จากเมื่อครั้งที่พิจารณาคดีเหรอ
ก็คงอย่างงั้น ใช่
อันที่จริง
บทความพวกนั้นออกมาก่อนการพิจารณาคดี
แต่นายบอกว่ามันดูคุ้นๆ
นายบอกคณะลูกขุนไปได้ไหม ว่าในนั้นเขียนอะไร
ฉันไม่แน่ใจว่าเข้าใจคำถาม
ไม่เป็นไร ฉันจะตอบให้เอง
มันเป็นเรื่องราว
เรื่องราวของพอล วิลเลียม เกเจอร์ นับจากวินาทีที่เขาถูกจับกุม
หมอนั่นเป็นคนสันโดษ อาศัยอยู่ในชนบท ไม่ติดต่อกับใคร
เขาหาโลหะเป็นงานอดิเรกที่แปลก
เรื่องที่เขาสร้างกรงกระต่าย
จากป้ายก่อสร้างข้างถนน
การทุบกำแพงด้านในทิ้ง
แต่ที่สำคัญที่สุด
รูปนั้น รูปสมัยมัธยมนั่น
มีใครในประเทศนี้สักคนไหม ที่ไม่คิดว่ามันน่าสะอิดสะเอียน
- นายเคยเห็นใช่ไหม - ใช่
ก่อนการพิจารณาคดีเหรอ
ใช่
นายว่ามันน่าสะอิดสะเอียนไหม ฉันว่ามันน่าสะอิดสะเอียนนะ
ใช่
"ใช่" อะไร
ใช่ ฉันว่ามันน่าสะอิดสะเอียน
ฉันบอกให้นะ ผู้พิพากษา
ว่านายเห็นรูปนั้น
และนายเอามันมารวม กับข่าวต่างๆ พวกนั้น
และหลักฐานทุกอย่างที่ชี้ไปที่เขา แบบว่า...
ลงตัว
แต่เราลืมหลักฐานชิ้นสำคัญไปไม่ได้ จริงไหม
ว่าพบเธอในเขตที่ดินของเขา เราลืมข้อนั้นไม่ได้
และห่วงโซ่เล็กๆ นั่นที่ติดกับกรง ที่อยู่ติดข้างบ้าน
ให้ตาย นั่นสมเหตุผลดี
เขาคือคนที่ฆ่าเธอ
คณะลูกขุนตัดสินอย่างนั้น
- พิจารณาจากความจริง - ใช่
ความจริงที่ตำรวจ
- เป็นคนให้ในการดำเนินคดี - ใช่
แต่ไม่ใช่ความจริงทั้งหมด จริงไหม
นายจะพูดว่าอะไร
จริงไม่ใช่เหรอว่า คณะลูกขุนไม่เคยได้รับฟัง
เกี่ยวกับประวัติอาชญากรรมของเขา ก่อนหน้านั้น เพราะนาย
ผู้พิพากษา เห็นว่าเป็นหลักฐานที่ยอมรับไม่ได้
ใช่ ถูกต้อง ฉันจะไม่ยอมรับ
- ทำไม - เพื่อปกป้องเขา
เพราะเขาเคยถูกตั้งข้อหา พยายามทารุณกรรมทางเพศใช่ไหม
มันจะทำให้คณะลูกขุนมีอคติ
แต่มันเป็นการทารุณกรรมทางเพศ กับผู้ชาย ผู้พิพากษา กับผู้ชาย
ชายอายุ 36 ปีที่เขาพยายามรับขึ้นรถ
ที่ลานจอดรถบรรทุกแซปป์ บราเธอร์ส
รายละเอียดคดีจีเตอร์
จริงไม่ใช่เหรอที่เขาถูกสั่ง ให้รับการประเมินสภาพจิตใจ
- ฉันไม่ได้สั่ง - แต่ผล
ของการประเมินสภาพจิตใจนั้น
ก็ถูกนายเห็นว่าเป็นหลักฐานที่ยอมรับไม่ได้ จริงไหม
ช่วยอะไรฉันหน่อยนะ
ชายที่เป็นคนรักร่วมเพศ
ที่เป็นโรคกลัวที่ปิดทึบอย่างรุนแรง
กลัวที่ปิดทึบมากขนาดที่เขา ทุบกำแพงทั้งหมดภายในบ้าน
จะเลือกขังเด็กสาวอายุ 14
ไว้ในกรง 150 คูณ 120 เซนติเมตร ที่ไม่มีหน้าต่างไหม
เพราะเขาต้องใช้เวลาอยู่ข้างนอกกับเธอ มากแน่เลย จริงไหม
ทั้งทำตุ๊กตา สร้อยคอ และสร้อยข้อมืออีก
งั้นขนาดของกรงเป็นปัญหาเหรอ
- ขนาดของกรงไม่ใช่ปัญหา - ไม่ ตรงกันข้าม
ฉันว่าขนาดของกรง
- เป็นปัญหา - ไม่
ขนาดของกรงไม่ใช่ปัญหา
ปัญหาคือศาลไม่ยอมรับหลักฐาน
ทางแพทย์ ทางสภาพจิตใจ และทางอาชญากรรม
ตามอคติส่วนตัวงี่เง่าของตนเอง
ไม่ นั่นแทบเป็นไปไม่ได้ที่จะพิสูจน์
มันอาจแทบเป็นไปไม่ได้ที่จะพิสูจน์
แต่มันเป็นไปได้ว่ามันเกิดขึ้น จริงไหม
อาจจะ ใช่ๆ
มันเป็นไปได้
มีอะไรอีกไหม ที่เขาสามารถพูดหรือเปิดเผย
ผมต้องการรู้เดี๋ยวนี้
ขอผมพูดให้เข้าใจชัดเจน
ผมอุทิศเวลาสองปีของชีวิต ในคดีคลอดีน จีเตอร์
ผมรู้ว่าสิ่งที่ผมทำนั้นถูกต้องสำหรับเธอ
ผมจึงไม่ต้องตอบคำถามใครทั้งนั้น
- โดยเฉพาะคุณ - ทำไม
ใช่ คุณไต่เต้าจนเป็นนักสืบ คุณยอมแลกทุกอย่างเพื่อทำงานนั่งโต๊ะ
คุณรับมือกับคนร้ายไม่ได้
ตอนนี้คุณกำลังจะทิ้งงานนั่งโต๊ะเพื่อเกษียณ
คุณไม่มีสิทธิ์มาตั้งคำถามผมหรือใครทั้งนั้น
เรื่องการทำงานหาหลักฐาน ที่เราทำในคดีจีเตอร์
เราทำมันถูกแล้ว
ว่าไง
ตำรวจหรือสำนักข่าวเผยรายละเอียด
เกี่ยวกับขนาดของกรงนั้นเมื่อไหร่
- นั่นใครพูด - ดาร์นลีย์
แล้วเรื่องสร้อยคอกับสร้อยข้อมืออีกล่ะ
มันไม่อยู่ในอินเทอร์เน็ต เข้าใจไหม
และสำหรับฉัน ถ้ามันไม่อยู่ในอินเทอร์เน็ต มันก็ไม่มีอยู่จริง
ไม่มีใครพูดถึงมาก่อน
มีอะไรอีกไหมที่อาจถูกยับยั้ง
เพื่อรับประกันคำตัดสินในคดีนี้
นายน่าจะตอบคำถามนั้นได้ดีกว่าฉันไหม
นายไม่ใช่ลุงของเธอ
ฉันรู้ว่านายเป็นใคร
คุณควรมาดูนี่ค่ะ
ถ้าฉันเป็นคนคนนั้นที่นายคิด นายพูดออกมาไม่ได้ใช่ไหมล่ะ
กลืนไม่เข้าคายไม่ออกสินะ
ท่านผู้พิพากษาไม่สามารถพูด โดยไม่ทำให้ตัวเองมีความผิดทางอาญาได้
ขอถาม
ถ้าหมอนั่นกุมข้อมูลบางอย่างไว้
ใครน่าจะรู้
ครอบครัว
ใครอีก
...พวกตำรวจ
พวกเรา
พวกเหยื่อ และ...
อาชญากรคนนั้น
ตำรวจ ฆาตกร
คนที่ลักพาตัวและฆ่าคลอดีน จีเตอร์
พวกเขาสามารถมัดเด็กสาวคนนั้น
เข้ากับกรงหลังบ้านของเกเจอร์ อย่างไม่ต้องสงสัยได้ไหม
คุณต้องถามสเตปโทเอง
ผมกำลังถามคุณ
ฉันได้ยินมาว่า โซ่ที่มัดกับกรง เป็นหลักฐานแวดล้อม
แต่พวกเขาคิดว่ามันใช้ได้
เพราะมีหลักฐานมัดตัวเขาแน่นหนา แทบจะทั้งหมด
"แทบจะ" เหรอ
15.51 น.
ท่านผู้พิพากษาไม่สามารถพูด โดยไม่ทำให้ตัวเองมีความผิดอาญา
แต่เหตุการณ์ที่เกิดขึ้นอาจเป็นแบบนี้นะ
ความยุติธรรมถูกขึ้นศาล การพิจารณาคดี ทางโซเชียลมีเดีย - สดทางยูเอซีเอ็น
เขาอาจอยู่ใกล้เธอ
ใกล้พอที่เขาจะเห็นเธอ
ไม่ใช่ทุกวัน แต่ก็บ่อยพอ
พอที่จะรู้ว่าเธอดำเนินชีวิตยังไง
เดินไปและกลับจากโรงเรียนกับเพื่อนๆ
และเล่นกับหมาของเธอในสวน และเมื่อเธอถูกบังคับ
ให้พาน้องชายไปที่ร้านตรงหัวมุมถนน และเธอเกลียดมาก
ใครๆ ก็มองออก
แขนขาเธอในฤดูร้อน สีผิวของเธอ
เธอบริสุทธิ์
เขาค่อยๆ ตระหนักว่า เขาต้องการครอบครองความบริสุทธิ์นั้น
กำมัน กำมันไว้ในมือเหมือนเกล็ดหิมะ
ปกป้องมันจากการเปื้อนมลทิน
แล้วในที่สุด เขาตระหนักว่าเขาจะพาเธอไป
เขาจะพาเธอไป และเขารู้ว่าเป็นสิ่งเลวร้าย
เป็นสิ่งแย่มากที่จะทำ
เขาต่อสู้กับความคิดนั้น
นึกออกไหม
ต่อสู้กับอะไรแบบนั้นน่ะ
แล้วเขาก็พาเธอไป
ในการกระทำง่ายๆ นั้น
ภายในไม่กี่วินาที
ชีวิตของเขาก่อนหน้านั้นแตกเป็นเสี่ยง
เหมือนกระจกที่แตกเป็นล้านชิ้น
แต่เมื่อเขาเห็นปฏิกิริยาของข่าว
ของสื่อและของตำรวจ เขาก็โล่งอก
เพราะเขาตระหนักว่าเขาจะถูกจับ
ตำรวจจะจับเขาได้ ต้องได้สิ
เขาเห็นตำรวจออกโทรทัศน์เป็นประจำ
ตำรวจพูดเสมอว่า กำลังทำงานแข็งขัน
ทำงานทั้งวันทั้งคืน
พวกเขาจะไม่หยุดพัก จนกว่าจะเจอตัวฆาตกร
แต่วันแล้ววันเล่าผ่านไป
และวันแล้ววันเล่าที่เขายังไม่ถูกจับ เขาไม่ถูกจับ
และเขารู้สึกตัวขึ้นมาว่าจะไม่ถูกจับ
และเหตุผลก็คือ...
พวกตำรวจไม่รู้ว่ากำลังทำอะไรอยู่
แน่นอน พวกเขาดูเหมือนตำรวจ แต่พวกเขาไม่ใช่
ไม่เลย
วันแล้ววันเล่า ตำรวจโบกมือให้เขาผ่านด่านตรวจ
และวันแล้ววันเล่า เขาหายใจได้น้อยลงทุกทีๆ
ทีนี้เป็นไปได้ว่า คนที่ลักพาตัวเริ่มทดสอบอะไรบางอย่าง
ครั้งแรกที่ตำรวจสอบถามเขา เขาบอกใบ้ตำรวจไปสองอย่าง
มันไม่ง่ายหรอกนะ แต่มันก็ไม่ยาก
ไม่ได้ผลอะไรเลย
ครั้งต่อมา เขาจึงทำให้มันง่ายขึ้น ชัดเจนด้วยซ้ำไป
แต่ก็ไม่สำคัญ พวกเขาไม่ติดตามเบาะแสนั้น
ในที่สุด เขาจึงส่งคำสารภาพนิรนาม ไปทางไปรษณีย์
เขาใส่หลักฐานที่มีดีเอ็นเอเข้าไปด้วย
แต่ตำรวจทำมันหาย
ทีนี้เชื่อไหมล่ะ
ตำรวจอยู่ในสวนที่เธอถูกกักตัวไว้
พวกเขาอยู่ตรงนั่นแล้ว
ถ้าพวกเขาเดินไปอีกแค่เมตรเดียว
แต่ให้ตายสิ พวกเขากลับไม่ทำ
พวกเขาคงจะเจอเธอไปแล้ว ถ้าพวกเขาเดินไป
และเมื่อเขาตระหนักว่า ทั้งหมดนี้งี่เง่าขนาดไหน
ก็ได้ข้อสรุปที่เลี่ยงไม่ได้
เขาจะต้องฆ่าเธอ
เขาจะต้องฆ่าเด็กสาวคนนั้น
นั่นจะเป็นหนทางเดียวที่ตำรวจจะจับเขาได้
เมื่อตำรวจเจอศพ เมื่อตำรวจเจอหลักฐาน
พวกเขาก็ต้องจับเขา
และเมื่อตำรวจจับเขา ศาลก็จะสั่งประหารเขา
เพราะนั่นเป็นสิ่งเดียวที่ควรเกิดขึ้น กับคนอย่างเขา
คนอย่างเขาที่กระทำอย่างนั้น
ต่อคนอย่างเธอ สมควรตาย
เขาจึงฆ่าเธอซะ และเมื่อเขาเริ่ม
คิดเรื่องความจริงด้านศีลธรรม ของสถานการณ์
เขาก็แจ้งเบาะแสแก่ตำรวจ
ตำรวจมาและเก็บศพ
และเก็บหลักฐาน
แล้วหลังจากนั้น พวกเขาเข้าใจผิดหมด
ตำรวจกล่าวหาพอล วิลเลียม เกเจอร์ พอล วิลเลียม เกเจอร์
แค่เพราะเธออยู่ในเขตบ้านเขา
และเพราะกรงกระต่าย ที่ทำจากป้ายก่อสร้าง
และแน่นอน รูปบ้าๆ พวกนั้น
และนั่นคือรูปที่ข่าวเคเบิลเผยแพร่
รูปนั้นตลอดสี่วัน พาดหัวข่าวทุกสื่อ
และกว่าสื่อทั้งหลาย เลิกเสนอเรื่องของเขา
คนทั้งประเทศก็รู้ว่าเขาเป็นคนทำ
การพิจารณาคดี นั่นแค่ทำพอเป็นพิธี
สิ่งสุดท้ายเหลือแต่เพียง ให้นายพิพากษาโทษประหาร
ใช่
ฉันคือหลักฐานสุดท้ายของการดำเนินคดี
และหลักฐานที่แย้งไม่ได้ ว่านายได้ฆ่าคนบริสุทธิ์
ฉันเป็นคนฆ่าคลอดีน จีเตอร์
ไม่มีอะไรที่นายสามารถแก้ไข ไม่ให้เป็นเช่นนั้นได้
ตอนนี้ทุกคนกำลังเช็กข้อมูลนั้นอยู่
ฉันเข้าใจ
ว่านายสรุปออกมาเช่นนั้นได้ยังไง
แต่...
นายต้องระลึกไว้ว่า
คนเป็นคนใช้กฎหมาย
และคนไม่สมบูรณ์แบบ
นั่นไม่ใช่ปัญหา
เราต่างก็รู้ว่านั่นไม่ใช่ปัญหา
ปัญหาก็คือ
จะต้องทำยังไงกับฉัน
ก็ถ้ามีการพิจารณาคดี...
ฉันว่าเราสามารถดำเนินการพิจารณาคดี ได้อย่างรวดเร็ว
ฉันบอกอยู่นี่ไงว่าฉันเป็นคนทำ
ฉันมีหลักฐานสนับสนุนทุกอย่าง
ฉันผิดเต็มประตูไม่ว่ามองทางไหน
ยังมีคำถามในเรื่องความจงใจ
มาคุยกันเรื่องความจงใจ
นายจงใจหรือเปล่า
เมื่อย่างเข้ามาในศาลในวันแรก
ที่จะเห็นฆาตกรของคลอดีน จีเตอร์ ถูกประหาร
ถ้าคณะลูกขุนเห็นว่าเขาผิด
ฉันเชื่อสิ่งที่พวกเขาบอกฉัน
จะไม่มีใครข้างนอกนั่น ที่จะไม่โหวตให้ลงโทษหรอก
และเมื่อเกิดขึ้น ฉันจะเป็นคนนำเสนอ ไม่ทางใดก็...
คาร์ล...
คาร์ล เวร
ฉันต้องคุยกับคุณหน่อย
ฮาร์เปอร์
ทำไมคุณถึงปล่อยข่าว ว่าคนสงสัยผู้พิพากษา
และเรื่องบ้าบอพวกนั้นที่เกี่ยวกับคำตัดสิน
เคตลิน ฟังฉันนะ
พรุ่งนี้คนจะลืมเรื่องนี้
แต่ไม่ลืมว่าใครเป็นคนเล่า
ไม่เข้าใจความเร่งด่วนของเรื่องนี้เหรอ เรากำลังดูอยู่ทางโทรทัศน์นะ
แจ้งเรื่องนั้นไปยังอธิบดี...
คุณทำอะไรน่ะ
ผมกำลังขออำนาจจัดการเรื่องนี้ทั้งหมด
เอาละ ตามหลักแล้ว มันไม่ใช่แค่การฆาตกรรม
มันเป็นส่วนหนึ่งของคดีจีเตอร์
ไม่เอาน่า
ฟังนะ เราต่างก็รู้ว่าพวกเขาจะต้องการ ให้ผมจัดการเรื่องทั้งหมดเดี๋ยวนี้
ใช่
ผมเชื่อ
รู้ไหมว่าในที่สุดตึกใหม่ก็พร้อมใช้แล้ว
และผมจะไม่ได้ไปที่นั่น
ผมเป็นตำรวจมา 37 ปี
และอยู่ในรูหนูนี้มาตลอด
เขตปกครองนี้มีชื่อเสียง
คุณรู้ไหมว่าตึกนี้สร้างมา 120 ปี
พวกเขาบูรณะมันในปี 1960
แต่มันเป็นกองบัญชาการใหญ่ดั้งเดิม ของตำรวจนครบาลทั้งหมด
- จำแฟรงก์ สตอปพาร์ดได้ไหม - ได้
ทุกคืนเขาจะออกทีวี คุยกับสื่อเรื่อง
"เรากำลังสืบสวนเรื่องนี้" และ "เรากำลังสืบสวนเรื่องนั้น"
เพราะในยุค 70 นั้นแย่มาก
- ใช่แล้ว - รุนแรง
แต่ไม่ว่ามันจะเลวร้ายแค่ไหน
เราก็รู้สึกอุ่นใจขึ้นเมื่อมองแฟรงก์
เขาดูเหมาะสม
ผมเทานิดๆ สวมชุดสูทที่ดูดีเสมอ
ส่วนคนอื่นๆ ดูไม่ได้เลย
แล้วผมตระหนักว่าพวกเขาดูเป็นแบบนั้น
เพราะพวกเขาใช้ชีวิต ในการเคาะประตูคุยกับคน
โทรไปที่ต่างๆ เพื่อสืบข้อมูล
และไล่ตามเบาะแสต่างๆ
แฟรงก์เป็นแค่หน้าตา
ทุกคนรู้ดี
รวมถึงแฟรงก์เอง
แต่วันนี้ ทุกคนเป็นแฟรงก์
ผมไม่ได้รับตำแหน่งนี้ เพราะผมทนลำบากไม่ได้
ผมรับตำแหน่งนี้ เพราะผมเห็นว่าทุกอย่างกำลังพังทลาย
และผมอยากทำบางอย่าง
ที่อย่างน้อยก็รู้สึกว่า เป็นงานของตำรวจจริงๆ
แต่นี่...
เหตุการณ์ที่เลวร้ายนี้...
มาเริ่มกันที่คำถามง่ายๆ
มีร่องรอยบนข้อมือและคอของเธอไหม
- มี - สเตเพิลตันให้ความเห็นว่ายังไง
สเตเพิลตันไม่ได้ทำการชันสูตร
ทุกอย่างอยู่ในรายงาน เราให้เบเคอร์ทำการชันสูตร...
- สเตเพิลตันอยู่ฝ่ายฆาตกรรมมา 40 ปี - ใช่ ผมรู้
พยาธิแพทย์ที่มีประสบการณ์
คงจะมีความเห็นเกี่ยวกับรอยพวกนั้น
ยังไงเราก็ต้องจับเกเจอร์อยู่ดี
พ่อฮีโร่ของเราตรงนี้ เพิ่งบอกว่าพวกเขาสองคน
ทำสร้อยข้อมือและสร้อยคอด้วยกัน
ถ้าเขารู้เรื่องนั้นและมันตรงกัน งั้นเขาก็คือฆาตกร และเขาอยู่ใกล้
นั่นเป็นไปได้ยากมากเลยนะ ผู้หมวด
เขาบอกเรา
เธอเดินกับเพื่อนๆ ไปและกลับจากโรงเรียน...
เดินไปที่ร้านตรงหัวมุม
อยู่ในสวนกับหมา...
เขาต้องเห็นเธอทำทั้งสามอย่าง
คุณกำลังพูดว่า เราไม่ได้ตรวจละแวกนั้น อย่างละเอียดเหรอ
เพราะนั่นคือสิ่งแรกที่เราทำ
ไม่
ผมไม่คิดว่าคุณทำ
ผมบอกคุณไว้เลยนะ
เราตรวจละแวกนั้นอย่างละเอียด
ไม่
นี่เป็นเทปคดีจีเตอร์ดั้งเดิมเหรอ
ผมค้นทุกอย่างที่เราถ่ายไว้ตั้งแต่วันแรก
ฉันได้ยินเสียงวิทยุค่ะ วิทยุของตำรวจ
และพวกเขากำลังคุยเรื่องเด็กสาวคนนี้
ฉันหวังว่าไม่เกิดเรื่องร้าย
มีข้อมูลอะไรอีก
มีบ้านเก่าเรียงรายตลอดช่วงตึกทางเหนือ
แต่มีแค่สี่หลังที่มองเห็นโรงเรียน
สวนหรือร้านตรงหัวมุม
แต่ไม่มีบ้านไหนเลย ที่มองเห็นบ้านของคลอดีน
เขาไม่ได้พูดว่าเห็นบ้านเธอ
เขาพูดว่าเห็นเธอที่สวน และที่ร้านตรงหัวมุม
โดยเฉพาะร้านตรงหัวมุม
ตรงนั้น ย้อนกลับไป
อย่าเข้าใจผมผิดนะ
ทุกคนที่นี่รู้สึกเศร้าใจเรื่องคลอดีน
เราทุกคนภาวนาให้เธอปลอดภัย
แต่ที่แน่ๆ เสรีภาพพลเรือนของเรา กำลังถูกคุกคาม
ย้อนไปสิ ผู้ชายที่ใส่เสื้อเทาด้านหลัง
แต่ที่แน่ๆ เสรีภาพพลเรือนของเรา กำลังถูกคุกคาม
เขาพูดว่าอะไร
เป็นไปได้หลายอย่าง
กระบวนการทางการแพ่ง
"กระบวนการทางการแพ่ง"
ได้ยินใครพูดแบบนั้นเมื่อไม่นานมานี้ไหม
ตัดภาพเขาออกมาได้ไหม
- อัปโหลดรูปนี้ได้ไหม - เราจะทำแบบนั้นทำไม
เพื่อให้เราได้อยู่ในที่ที่ควรอยู่ไง ทอม
คดีนี้ได้ถูกพิจารณาไปบ้างแล้ว
ได้ข้อสรุปแล้ว และการลงโทษก็ถูกกำหนดไว้แน่นอน
ชีวิตผมฐานฆ่าคลอดีน ชีวิตผมฐานฆ่ารอน
ผมมั่นใจว่าพวกคุณจะไม่คัดค้านข้อนั้น
แต่ถ้าใช้กฎเดียวกันนี้
ใครจะรับผิดชอบต่อชีวิตของ พอล วิลเลียม เกเจอร์
ถ้าใช้ตรรกะเดียวกัน ต้องมีคนรับผิดชอบ เพราะถ้าไม่มี
คุณก็ควรจะปล่อยผมไป
เป็นอย่างนั้นไม่ได้
มีเพียงคนเดียวเท่านั้นจริงๆ
คนเดียวที่เข้าถึงความจริงทุกอย่าง
คนเดียวที่ควบคุมทุกอย่างว่าความจริงไหน
ควรให้คณะลูกขุน
และคนเดียวที่มี
อำนาจในการสั่ง "หยุด"
ในกรณีที่กำลังขาดความยุติธรรม
และสิ่งสำคัญที่สุด คนคนนั้นคือคนที่พูดว่า
"พอล วิลเลียม เกเจอร์ ผมพิพากษาให้คุณถูกประหาร"
คนคนนั้นอยู่ตรงนี้
เขาปฏิเสธความรับผิดชอบ เพราะนี่เป็นครั้งแรก
ที่เขาถูกท้าทายอำนาจ ที่เขาใช้ได้อย่างเป็นธรรมชาติเสมอ
ก่อนหน้านี้เขาสนับสนุนระบบเท่านั้น
ระบบที่แต่งตั้งเขา
ระบบที่ตามหาคลอดีน จีเตอร์ไม่พบ ขณะที่เธอยังมีชีวิต
และระบบที่หาตัวฆาตกรของเธอไม่พบ เมื่อเธอตายแล้ว
และระบบที่พิพากษา พอล วิลเลียม เกเจอร์
ชายผู้บริสุทธิ์ ให้ถูกประหาร
แค่พิมพ์แป้นเดียว
คุณกำลังจะพิพากษาว่าเขาผิด
และด้วยพลังร่วมกัน ในที่สุดเราก็สามารถแก้ไขให้ถูกต้อง
ในสิ่งที่ระบบนี้ทำผิดมหันต์มาตลอด
การพิพากษาเป็นอื่นจะไม่ใช่ความยุติธรรม
0% ผิด - 0% ไม่ผิด จำนวนผู้ออกเสียง: 0%
16.33 น.
และอย่างที่คุณเห็นจากจอของเรา คนจำนวนมหาศาลกำลังโหวต
ให้ลงโทษผู้พิพากษาสเตรต
มันอาจไม่ถูกตามกระบวนการทางกฎหมาย
แต่ดูเหมือนมันทำให้คนดูอยากเห็นมาก
- ว่าไง - มีทางหยุดยั้งการโหวตบ้างไหม
สกัดหรือทำให้มันช้าลงหรือหยุดมันซะ
เราใกล้จะสำเร็จแล้ว แต่ผมต้องการเวลามากกว่านี้
อาจจะได้ แต่คุณมีคนทำด้านนี้ไม่ใช่เหรอ
ก็ไม่เชิง
แต่เราต่างรู้ว่าคุณทำได้
และตอนนี้ ผมต้องการใครสักคน
- ที่ไม่สนเรื่องกฎเกณฑ์ - ฉันจะลองดูว่าทำอะไรได้บ้าง
แจ้งเตือนมีผู้บุกรุก
ผู้บุกรุกเข้ามาแล้ว
กระบวนการโหวตมีเหตุขัดข้องบางอย่าง
คุณเพิ่งทำอะไรไป
คิดว่าหยุดการโหวตไว้ชั่วคราว
ยื้อเวลาให้คุณสามหรือสี่นาที ไม่ได้มากกว่านั้น
ตกลง แล้วถ้าคุณสามารถ...
นั่นอะไร
แหล่งข่าวที่ยูเอสซีเอ็นส่งมา
เป็นเพื่อนบ้านที่พวกเขาเจอในคลิปเก่า
คนของเราบอกว่าเขาเคยถูกสัมภาษณ์
นี่ เช็กกับบันทึกของเราอีกที
ได้สิ
เจอแล้ว เฮนรี่ เดวิด โคล บ้านเลขที่ 43 เกลนเมาต์
หกบ้านถัดไปและอยู่ฝั่งตรงข้าม กับบ้านของจีเตอร์
ฉันสันนิษฐานว่านี่คือตอนที่นายตั้งใจ
ว่าฉันจะสรุปการแก้ต่าง
ฉันพูดไปแล้วว่านี่ไม่ใช่ ห้องพิจารณาคดีที่แท้จริง
เราไม่ได้มีการพิจารณาคดี
ไม่มีการนำเสนอหลักฐานที่แท้จริง
ไม่มีช่องเผื่อที่แท้จริง
สำหรับชื่อเสียงของคำบอกเล่า หรือการคาดคะเน
ขอฉัน...
มันสำคัญที่พวกเราทุกคนตระหนักว่า
เมื่อคณะลูกขุนได้คำตัดสิน
และนำเสนอแก่ศาล
การกระทำเช่นนั้น
เป็นหน้าที่ของตัวแทน ที่ได้รับเลือกอย่างเหมาะสม
ของสังคม ของรัฐของเรา
- เขากำลังสูญเสียทุกคน - ของพวกเราทุกคน
คือว่า นั่นคือหลักพื้นฐาน
และมันสำคัญมาก
ที่นายเข้าใจว่า...
ฉันควรเริ่มใหม่ ขอฉันเริ่มใหม่ได้ไหม
ฉันว่านายไม่มีเวลาแล้ว ใต้เท้า
แต่มันสำคัญมาก สำหรับฉัน...
สำหรับฉัน มันสำคัญมากว่า...
ว่าพวกเขาเข้าใจ
ว่าการพิพากษาประกอบขึ้นอย่างไร
ฉันไม่มีทางเลือก ฉันไม่มีทางเลือก มันเป็นกฎหมาย
ตำรวจ! มีหมายค้น
ไป ไป ไป
ทุกคนในบ้านนี้ หมอบลง
ห้องนี้ไม่มีใคร
- เข้าไปข้างใน ระวังหลังให้ด้วย - ฉันจะตามหลัง
ครัวไม่มีใคร
นี่เจ้าหน้าที่ตำรวจ
เรามีหมายค้น
ชั้นนี้ไม่มีใคร
- ท่านคะ พวกเขาต้องลงไปห้องใต้ดิน - เขาไม่ได้อยู่ในห้องใต้ดิน
เขาอยู่ในห้องใต้ดิน
ไม่ เรากำลังถูกหลอก
ยึดประตู ถอยไป
เสียงเหมือนเครื่องปั่นไฟแบบพกพา
มีคนกำลังก่อสร้าง
นั่นอะไรน่ะ
เครื่องระบายอากาศหรืออะไรสักอย่าง
ดูเหมือนมันถูกต่อออกไปนอกบ้าน
ผมเจออะไรบางอย่าง
ค่อยๆ...
ให้ตายสิ
ตามดูว่าไปถึงไหน
มันไม่ใช่กระบวนการทางอารมณ์...
มันไม่ใช่กระบวนการทางอารมณ์
มันคือลำดับของกฎเกณฑ์ต่างๆ
เรามีทางเข้าหลังบ้านไปยังหุบเขา
ไปข้างหลัง ไปให้ถึงข้างหลังสุด
ความคิดที่ว่าคนคนเดียว สามารถควบคุมกฎหมายอาญาทั้งหมด...
แยกกันไป
มันหมดไปเมื่อ 500 ปีที่แล้ว พร้อมกับเทวสิทธิของราชา
ข้างหลังมีอะไรบางอย่าง
แต่ไม่มีเทวสิทธิของผู้พิพากษา
นี่มันอะไรวะเนี่ย
ค่อยๆ นะ
ค่อยๆ คุ้มกันฉันนะ
คุ้มกัน
ระวังตัวมากๆ
พระเจ้าช่วย
เธออายุ 14 ไม่ใช่หกขวบ
17.29 น.
เมื่อสักครู่กองกำลังเฉพาะกิจฉุกเฉิน ได้บุกเข้าไปในบ้านนี้
ซึ่งห่างไปไม่ถึงครึ่งช่วงถนน จากบ้านของจีเตอร์
ตำรวจกำลังสืบจากข้อมูล ที่ได้รับจากยูเอซีเอ็น
พวกเขาอาจกำลังตามหาชายคนนี้
เฮนรี่ เดวิด โคล
ในขณะที่การแสดงเหตุผลปิดท้าย กำลังเข้มข้น
เวลาสำหรับผู้พิพากษาโอลิเวอร์ สเตรต ใกล้จะหมดแล้ว
โคลมีประวัติค่ะ เป็นบุคคลอันตราย
แต่เขาพ้นโทษไปด้วยทางเทคนิค
แต่นี่น่ะ เขาทำงานไอทีบางอย่าง
เราไม่สามารถขอให้กฎหมาย สมบูรณ์แบบได้
อย่างมากที่สุดที่เราขอจากกฎหมายได้
ก็คือ ผลลัพธ์
บางครั้ง ผลลัพธ์อะไรก็ได้
ผลลัพธ์ใดๆ ที่เรารับได้
พวกพิลกริม
เมื่อพวกเขาไปถึงพลิมัทร็อก คิดว่าพวกเขาตั้งใจงั้นเหรอ ไม่เลย
มันเป็นความผิดพลาด
แต่ทุกวันนี้เราเรียกว่า มันเป็นแผนของพวกเขา
ทำไมน่ะเหรอ
เพราะมันทำให้เรารู้สึกดีขึ้น
อยากได้เทพนิยายเหรอ
หาในหนังสือประวัติศาสตร์สิ
อยากได้ความจริงใช่ไหม
เอาละนะ
มันเกี่ยวกับการให้ได้ผลลัพธ์ ที่ใกล้เคียงที่สุด
ถ้าพอล เกเจอร์ไม่ใช่ฆาตกร เขาก็ใกล้เคียงพอ
ดังนั้น จึงมีการพิจารณาคดี
จึงมีคำตัดสิน
และมีความพึงพอใจ
และถ้าใครไม่ชอบ
งั้นก็พิพากษาลงโทษ
ผู้หญิงที่เขียนบทความหนังสือพิมพ์เหล่านั้น
พิพากษาลงโทษพวกเพื่อนบ้าน ที่พูดมากเกินไป
พิพากษาลงโทษตำรวจคนนั้นที่ไม่รู้จักอ่าน อย่าว่าแต่อ่านหลักฐานเลย
และพิพากษานักสืบคนนั้น
ที่ห่างไปแค่หนึ่งเมตรจากที่ที่เธออยู่
ตอนที่เธอยังมีชีวิต
และเขาไม่ได้เดินต่อไปอีกหนึ่งเมตร
เพราะเขากำลังคิดเรื่อง
จะได้มีเซ็กส์คืนนั้นหรืออะไร ใครจะไปรู้
ตัดสินลงโทษพวกเขาให้หมด
แต่ก็ทำไม่ได้
ก็เลยทำให้ได้ใกล้เคียงที่สุด
จัดพิธี
จุดคบไฟ
พาผู้ชายคนหนึ่งเดินขึ้นบันไดหิน
และประหารเขาบนแท่นหิน
มันอาจไม่สำคัญก็ได้ ว่าเขาใช่ฆาตกรหรือไม่ใช่ฆาตกร
เขาใกล้เคียงมากพอ
เพราะต้องมีใครสักคนถูกสังเวย เพื่อความตายของเด็กสาวคนนั้น
ความยุติธรรมอยู่ที่เธอไม่ได้ตาย
ความพึงพอใจอยู่ที่มีคนตายแทนเธอ
และถ้าใครไม่ชอบแบบนั้น
ถ้ามันเตือนว่าเราทุกคนยังป่าเถื่อน ก็แย่หน่อยนะ
อย่างดีที่สุดที่เราจะได้จากกฎหมาย
ก็คือใกล้เคียงพอ
ตราบใดที่เรา
ยังเป็นตัวเรา
เราคือเขา
เราคือนาย
ฉันพูดจบแล้ว
เดี๋ยวนะ
เราจ้องสิ่งนั้นมาตั้งแต่ต้น
ผมพูดว่าที่นี่เก่าแก่ตั้งแต่วันที่ผมมาที่นี่
แต่ได้รับการบูรณะครั้งใหญ่ในปี 1960
โอเค งั้นแปลว่าอะไร
แปลว่าพวกเขาปิดตายชั้นใต้ดินส่วนใหญ่
ตรงนี้
จะมีที่ไหนเหมาะที่จะดำเนินการพิจารณาคดี เรื่องการพิพากษาไปกว่าสถานีตำรวจล่ะ
เรากำลังจะได้ข้อสรุปเร็วๆ นี้
และในขณะที่ยูเอสซีเอ็น กำลังพยายามทำนายผล
จากโพลทางโทรศัพท์ และเว็บไซต์ของเราเอง
เราสามารถบอกคุณได้ว่า ไม่ว่าอะไรที่เป็นสาเหตุ
ให้การโหวตขัดข้องบนเว็บไซต์เดิม
เว็บไซต์ของผู้ลักพาตัว ดูเหมือน...
ฉันยับยั้งไว้ไม่อยู่แล้ว คนจำนวนมากกำลังจะโหวต
...จะกลับมาเร็วเหมือนเดิม
ตัวเลขที่ดูเหมือนว่า
เรากำลังจะได้คำตัดสินอย่างรวดเร็ว
ดูจากการคำนวณจำนวนคนที่ดูอยู่
สัมพัทธ์กับจำนวนคนที่เข้าร่วม
และตอนนี้มันดูสูสีกันมาก
ที่จะให้ปล่อยตัวท่านผู้พิพากษา หรือเห็นว่ามีความผิด
นายคงอยากได้ผล 50 ขึ้นไป
ถ้าผลประหลาดออกมาว่า คณะลูกขุนตัดสินใจไม่ได้ นั่นสิถึงจะ...
จะน่าเบื่อจริงไหม
จอช เราไม่รู้ว่าทำไม
แต่ดูเหมือนว่าตำรวจกำลังรีบรุด
ออกจากบ้านของโคล ไปยังสถานที่ที่ไม่เปิดเผย
เราไม่รู้ว่าพวกเขากำลังไปที่ไหน
แต่ที่แน่ๆ เราจะตามไปดูว่าไปถึงที่ไหน
และถ่ายทอดสดเรื่องราว พร้อมรายละเอียดทั้งหมดทันทีที่ทราบ
- เรากำลังตาม... - ผมต้องขัดจังหวะคุณ
และให้คุณและผู้ชมทราบว่า จากจำนวนที่โหวตกันเข้ามา
บรรดานักวิเคราะห์ของยูเอสซีเอ็น กำลังทำการคาดคะเนว่า...
เอ่อ ไม่รู้จะพูดแบบไหนได้อีก
แต่นี่เป็นข่าวร้ายอย่างยิ่งสำหรับผู้พิพากษา
อาจจะเสียใจมาก
ตัวเลขทั้งหลายแสดงว่า ไม่มีทาง ที่ผู้พิพากษาจะไม่ถูกเห็นว่าผิด
ย้ำ ผู้พิพากษาจะถูกเห็นว่าผิดแน่ๆ
ทันทีที่เราทำได้
เราจะแสดงให้คุณเห็นว่า ตัวเลขเหล่านี้ได้มาอย่างไร
เราจบแล้วทั้งคู่
ข่าวเคเบิลพูดว่าอย่างนั้น มันก็ต้องจริงสินะ
ไป ไป ไป
เราเข้ามาแล้ว เร็ว เร็ว เร็ว
เร็วเข้า เร็วเข้า
เร็ว เร็ว เร็ว
ยูเอสซีเอ็น ข่าวสด
นายทำแบบนี้ไม่ได้
ทำได้สิ
ยืนขึ้นตัวตรง
คำตัดสินเข้ามาแล้ว ผู้คนลงความเห็นแล้ว
โอลิเวอร์ สเตรต นายถูกตัดสินว่ามีความผิด
โดยคณะลูกขุนของเพื่อนๆ นาย ฐานประหารชายผู้บริสุทธิ์
ดังนั้น ศาลนี้จึงตัดสินว่า
ควรประหารชีวิตนายสำหรับชีวิตเขา
นายเป็นคนเคร่งศาสนาไหม ใต้เท้า
"อย่าให้นัยน์ตาของท่านสงสารเขาเลย" นายสงสารไหม ผู้พิพากษา
- ไม่ - ดังกว่านี้
ไม่ ฉันไม่สงสาร
"อย่าให้นัยน์ตาของท่านสงสารเขาเลย"
พูดตามฉัน "แต่ชีวิตจักทดแทนชีวิต"
ชีวิตจักทดแทนชีวิต
"ตาต่อตา"
ตาต่อตา
"ฟันต่อฟัน"
ฟันต่อฟัน
"มือต่อมือ"
มือต่อมือ
"เท้าต่อเท้า"
เท้าต่อเท้า
ไป! ทุกคนหมอบลง
เดี๋ยว
ปืน
หยุด!
ผมสั่งให้หยุดไง หยุดก่อน
- หยุดยิง - หยุดยิง
ให้ตายสิ
เวร ไม่มีปืน
ฉิบหาย
ให้ตายสิ
ทำไมคุณถึงมีปืน
เขาเอาให้ผม
ตามหมอมาเร็ว
เขารู้ เขารู้... เขารู้เรื่องคุณ
รู้อะไร
รู้ว่าคุณคือพวกเพชฌฆาต
ฉิบหาย
ผู้หมวด...
เราเข้าใจว่านี่เป็นภัยคุกคามร้ายแรง
เราไม่มีทางเลือก นอกจากป้องกันตัวเอง
ลดอาวุธ
เรียบร้อยไหม
เรียบร้อย
อาจไม่มีคำพูดสำหรับสิ่งที่เราเพิ่งเห็นไป
ไม่น่ามี
ตอนนี้เราจะตัดไปที่ผู้สื่อข่าวในเหตุการณ์
ผู้ซึ่งเป็นพยานในเหตุการณ์วันนี้ ฮาร์เปอร์ แกรนต์
จอช เราเป็นแค่ผู้เห็นเหตุการณ์ ในเรื่องทั้งหมดนี้
แต่ไม่ต้องสงสัยเลยว่า เราได้พบเห็นโศกนาฏกรรม
นี่คือสิ่งที่เราสามารถสรุปได้...
แปลคำบรรยายไทยโดย สุดาภรณ์ ปลื้มปิติวิริยะเวช